Fiaɖuƒea Didi Gbãgbiagbã—Agbenɔnɔmɔ Si Me Dedienɔnɔ Kple Dzidzɔ Le\nABE ALESI JETHA SUNAL GBLƆE ENE\nLe ŋdinu ɖuɖu megbe la, míese gbeƒãɖeɖea le radio dzi be: “Yehowa Ðasefowo ƒe habɔbɔa mele se nu o, eyata woɖo asi woƒe dɔa dzi.”\nƑE 1950 mee, eye mí nyɔnu ene siwo nɔ míaƒe ƒe 20-awo me la nye Yehowa Ðasefowo ƒe dutanyanyuigblɔlawo le Dominican Republic. Ƒe si do ŋgɔ mee míeva afima.\nDutanyanyuigblɔdɔ menye nye agbemetaɖodzinu tsã o. Ele eme be medea sɔleme esime menye ɖevi ya. Gake fofonye dzudzɔ sɔlemedede le Xexemeʋa I wɔɣi. Le gbesigbe mexɔ ŋusẽdodo le Episcopal Sɔlemehaa me le ƒe 1933 me la, mawunyakpukpui ɖeka koe bisiɔp la xlẽ le Biblia me ko hete nuƒoƒo tso dunyahenyawo ŋu. Nyaa ku dzi na Dada ale gbegbe be megaɖo afɔ sɔlemexɔ me kpɔ o.\nMíaƒe Agbenɔnɔmɔ Trɔ\nVi atɔ̃e dzinyelawo, siwo ŋkɔe nye William Karl kple Mary Adams, wodzi. Ŋutsuviawoe nye Don, Joel, kple Karl. Nɔvinyenyɔnu Joy ye nye dɔmlɔea, eye nyee nye tsitsia. Ƒe 13 ye manya xɔ esime metso suku gbɔ gbeɖeka hekpɔ Dada wònɔ agbalẽvi aɖe si Yehowa Ðasefowo ta la xlẽm. Eƒe tanyae nye The Kingdom, the Hope of the World (Fiaɖuƒea, Xexeame ƒe Mɔkpɔkpɔ La). Egblɔ nam be: “Nyateƒeae nye sia.”\nDada gblɔ nusiwo srɔ̃m wònɔ le Biblia me la na mí katã. Eto nya kple kpɔɖeŋu me na míese Yesu ƒe aɖaŋuɖoɖo sia ƒe vevienyenye gɔme, be: “Midi mawufiaɖuƒe la kple eƒe dzɔdzɔenyenye gbãgbiagbã.”—Mateo 6:33.\nNyaa sese medoa dzidzɔ nam ɣesiaɣi o. Megblɔ ɣeaɖeɣi be, “Dada, dzudzɔ gbeƒãɖeɖe nam, ne menye nenema o la, ne èklɔ agbawo la nyemagatutu wo me na wò azɔ o.” Gake eyi edzi ƒo nu na mí le ŋuɖɔɖo me. Ekplɔa mí ɖeviawo katã yia Biblia-nusrɔ̃ƒe, si wowɔna le Clara Ryan ƒe aƒeme, si medidi kura tso míaƒe aƒeme le Elmhurst, Illinois, U.S.A. gbɔ o la edziedzi.\nClara fiaa saŋkuƒoƒo hã. Esi eƒe sukuviwo va ƒo ha le haƒoƒo ƒe wɔna aɖe si wowɔna ƒe sia ƒe wɔƒe la, ezã mɔnukpɔkpɔa ƒo nu tso Mawu ƒe Fiaɖuƒe kple tsitretsitsimɔkpɔkpɔ ŋu. Esi haƒoƒo dzɔa dzi nam eye ƒe adre koe mexɔ hete violin ƒoƒo sɔsrɔ̃ ta la, meke to nyuie se Clara ƒe nyawo.\nEteƒe medidi o mí ɖeviawo míete Dada kpɔkplɔ ɖo yi hame ƒe kpekpeawo le Chicago ƒe ɣetoɖoƒe gome. Bɔs kple ketekee míeɖona le mɔ legbe sia zɔzɔ me, gake nusi wòfia be woadi Fiaɖuƒea gbãgbiagbã ŋuti hehe si míexɔ tso ɖevime ƒe akpa aɖee wònye. Le ƒe 1938 me, si nye ƒe etɔ̃ le Dada ƒe nyɔnyrɔxɔxɔ megbe la, mekplɔe ɖo yi Yehowa Ðasefowo ƒe takpekpe aɖe le Chicago. Enye takpedu 50 siwo wotsiã ɖekae to telefon dzi la dometɔ ɖeka. Nya siwo mese le afima la wɔ dɔ ɖe dzinye ŋutɔ.\nKe hã, haƒoƒo kpɔtɔ lé dzi nam vevie. Medo le sekɛndrisuku le ƒe 1938 me, eye Papa wɔ ɖoɖo nam be made Amerikatɔwo ƒe Haƒoƒosrɔ̃suku le Chicago. Eyata le ƒe eve siwo kplɔe ɖo me la, mesrɔ̃ haƒoƒo, ƒo ha le haƒoha eve me, eye mebui be haƒoƒo anye nye dɔwɔɖui.\nHerbert Butler, si fia violin ƒoƒom la dzo le Europa va United States. Eyata metsɔ agbalẽvi si nye Refugees * nɛ, hesusu be axlẽe. Exlẽe nyateƒe, eye le kwasiɖa si kplɔe ɖo ƒe nusɔsrɔ̃ megbe la, egblɔ be: “Jetha, èƒoa violin nyuie, eye ne èyi esɔsrɔ̃ dzi la, àte ŋu ava nye haƒola le radiodɔwɔƒe alo haƒoƒo fiala. Gake” edo asi ɖe agbalẽvi si metsɔ nɛ gbɔ hegblɔ kpee be: “Mebui be wò dzi le nusia ŋu. Nukatae màna esia nanye wò agbemedɔ o?”\nMebu nya ma ŋu vevie. Le esi teƒe be mayi hasɔsrɔ̃a dzi la, melɔ̃ ɖe Dada ƒe yɔyɔ be míayi Yehowa Ðasefowo ƒe takpekpe le Detroit, Michigan, le July 1940 me la dzi. Míedze kekexɔwo kple avɔgbadɔ siwo wotu ɖe takpekpewɔƒea la me. Metsɔ nye violin la ɖe asi, heƒo ha le takpekpea me hadzihawo dome. Gake medo go mɔɖela (ɣeyiɣiawo katã ƒe nyanyuigblɔlawo) geɖe le míaƒe dzeƒea. Dzi nɔ wo katã dzɔm ale gbegbe. Metso nya me be maxɔ nyɔnyrɔ ahaɖo dɔbiagbalẽ ɖa be mawɔ mɔɖeɖedɔa. Medo gbe ɖa na Yehowa be wòakpe ɖe ŋunye mawɔ ɣeyiɣiawo katã ƒe subɔsubɔdɔa le nye agbe me katã.\nMedze mɔɖeɖedɔa wɔwɔ gɔme le mía de. Emegbe mesubɔ le Chicago. Le ƒe 1943 me la, meʋu yi Kentucky. Le dzomeŋɔli ma si do ŋgɔ na nutome gã takpekpea me la, wokpem be mava de Gilead Suku ƒe klass evelia, afisi maxɔ dutanyanyuigblɔdɔ ŋuti hehe le. Sukua adze egɔme le September ƒe 1943 me.\nLe takpekpea wɔɣi le dzomeŋɔli ma me la, medze Ðasefo aɖe gbɔ, amesi gblɔ nam be mate ŋu atsɔ awu sia awu si medi le ye vinyɔnuvi ƒe awuɖaka me. Vianyɔnuvia ɖage ɖe asrafodɔ me, eye wògblɔ na dadaa be wòama yeƒe nuwo katã na amewo. Le gonyeme la, nunana siawo nye Yesu ƒe ŋugbedodo si nye: “Midi mawufiaɖuƒe la kple eƒe dzɔdzɔenyenye gbãgbiagbã, eye woatsɔ nusiawo katã akpe ɖe eŋuti na mi” la me vava. (Mateo 6:33) Ɣleti atɔ̃ si míenɔ Gilead Sukua va yi kaba ŋutɔ, eye le sukua nu wuwu le January 31, 1944 dzi la, menɔ mɔ kpɔm vevie na gege ɖe dutanyanyuigbɔgblɔdɔa me.\nWoawo Hã Tia Ɣeyiɣiawo Katã ƒe Subɔsubɔdɔa\nDada dze mɔɖeɖedɔa gɔme le ƒe 1942 me. Ɣemaɣi la, nɔvinyeŋutsu etɔ̃ kple nɔvinyenyɔnu kpɔtɔ nɔ suku dem. Zi geɖe Dada va doa go wo ne wokpã tso suku hekplɔa wo yia gbeadzii. Efia aƒemedɔ hã wɔwɔ wo. Eya ŋutɔ nɔa zã dzi ɖoa nuwo dzi hewɔa dɔ vevi bubuwo kple susu be yeate ŋu ayi gbeadzi le ŋkeke me.\nLe January ƒe 1943 me esime menɔ mɔɖeɖedɔa wɔm le Kentucky la, nɔvinyeŋutsu Don hã dze mɔɖeɖedɔa wɔwɔ gɔme. Nusia te ɖe Papa dzi vevie, elabena eƒe mɔkpɔkpɔ enye be ye viwo katã nade kɔledzi, abe alesi woa kple Dada wodee ene. Esi Don wɔ mɔɖeɖedɔa ƒe eve kloe megbe la, wokpee be wòava yi eƒe ɣeyiɣiawo katã ƒe subɔsubɔdɔa dzi le Yehowa Ðasefowo ƒe xexeame katã ƒe dɔwɔƒegã si le Brooklyn, New York, anye dɔwɔlawo dometɔ ɖeka.\nEsi Joel kpɔtɔ nɔ aƒeme la, edze mɔɖeɖedɔa wɔwɔ gɔme le June ƒe 1943 me. Ɣemaɣi la, edze agbagba be yeaɖe nu me na Papa wòaɖe mɔ na ye yeayi takpekpe do kpoe. Gake esi Joel dze agbagba be yeadze Biblia-nusɔsrɔ̃ gɔme kple ame aɖe le nutoa me wòglo la, Papa lɔ̃ be wòawɔ nusɔsrɔ̃ kpli ye le agbalẽ si nye “The Truth Shall Make You Free” me. Eɖo biabiawo ŋu bɔbɔe, gake zinɛ ɖe Joel dzi be wòaɖo kpe nya siwo wogblɔ le agbalẽa me la dzi le Ŋɔŋlɔawo me. Ema kpe ɖe Joel ŋu wòwɔ Biblia ƒe nyateƒenyawo etɔe.\nJoel susu be Dɔwɔƒe si Ðea Ame le Asrafodɔ Me, si lɔ̃ ɖe edzi be Don nye subɔla heɖee le asrafodɔ me la aɖe ye hã le eme. Gake esi dɔwɔƒea kpɔe be Joel meɖi ame tsitsi kura o la, wogbe be yewomada asi ɖe edzi be enye subɔla o eye woɖo agbalẽ ɖee be wòava wɔ asrafodɔa. Esi wògbe be yemayi o la, wodɔ amewo be woaɖalée. Esi Dukɔa ƒe Hlɔ̃nyamekuƒe (FBI) numekulawo ƒe asi kae la, enɔ gaxɔ me ŋkeke etɔ̃ le Cook nuto me.\nPapa tsɔ míaƒe aƒe da megbee heɖee le gaxɔa me. Ema megbe la, ewɔ nu ma ke na Ðasefo ɖekakpui bubu siwo dze ŋgɔ nɔnɔme ma ke. Dzi ku fofonye vevie le nya madzemadze si wotsɔ ɖe Joel ŋu ta, eye wòkplɔe yi Washington, D.C. be yeakpɔe ɖa be anya wɔ be woagbugbɔ nyaa adrɔ̃ hã. Mlɔeba wova lɔ̃ ɖe edzi be Joel nye subɔla eye woɖe asi le nyaa ŋu. Fofonye ŋlɔ agbalẽ nam le nye dutanyanyuigblɔƒea be, “mebui be ele be míatsɔ kafukafua na Yehowa ɖe dzi ɖuɖu sia ta!” Le August 1946 ƒe nuwuwu lɔƒo la, wokpe Joel hã be wòawɔ dɔ le dɔwɔƒegãa le Brooklyn.\nKarl wɔ mɔɖeɖedɔa zi geɖe ne woke mɔ le suku hafi va wu sekɛndrisuku nu le ƒe 1947 ƒe gɔmedzedze me eye wòdze gbesiagbemɔɖeɖedɔa gɔme. Papa ƒe lãme megava nɔ sesẽm tututu ɣemaɣi o, eyata Karl kpe asi ɖe eŋu vie le eƒe dɔwɔƒe hafi dzo ɖadze mɔɖeɖedɔa gɔme le teƒe si woɖoe ɖo. Le ƒe 1947 ƒe nuwuwu la, Karl dze subɔsubɔ gɔme le Brooklyn dɔwɔƒegãa henye Betel-ƒomea me tɔ kpe ɖe Don kple Joel ŋu.\nEsi Joy wu sekɛndrisuku nu la, edze mɔɖeɖedɔa gɔme. Emegbe le ƒe 1951 me la, ewɔ ɖeka kple nɔviaŋutsuawo le Betel. Ewɔ xɔmedzadzraɖodɔ, eye emegbe ewɔ dɔ le Nudɔdɔwo Gbɔkpɔƒea hã. Le ƒe 1955 me la, eɖe Roger Morgan, si hã nye Betel-ƒomea me tɔ. Le ƒe adre lɔƒo megbe esi wotiae be yewoadzi vi la, wodzo le Betel. Le ɣeyiɣi aɖewo megbe la, wonyi vi eve, eye woawo hã va nye Yehowa subɔlawo.\nEsi ɖeviawo katã va nɔ ɣeyiɣiawo katã ƒe subɔsubɔdɔa wɔm la, Dada de dzi ƒo na Papa alesi dze, ale be eya hã tsɔ eƒe agbe ɖe adzɔgbe na Yehowa hexɔ nyɔnyrɔ le ƒe 1952 me. Togbɔ be dɔléle meɖe mɔ nɛ fũ o hã la, edo vevie nu ŋutɔ dia mɔnuwo gblɔa Fiaɖuƒea ŋuti nyateƒea na amewo hena ƒe 15 vaseɖe esime wòku.\nDada va dzudzɔ mɔɖeɖedɔa ɣeyiɣi kpui aɖe le Papa ƒe dɔlélea ta, hegava yi edzi vaseɖe esime wòku. Dada meƒle ʋu kpɔ o; eye gasɔ hã menɔ esi o. Enye ame kpui aɖe si afɔzɔzɔ metina o, zi geɖe la, ezɔna yia teƒe didiwo le kɔƒenutowo me ɖawɔa Biblia-nusɔsrɔ̃ kpli amewo.\nLe Gilead Sukua nuwuwu megbe la, mía dometɔ aɖewo wɔ mɔɖeɖedɔa le New York City ƒe dziehe gome ƒe ɖeka hafi míaƒe mɔzɔgbalẽwo ka mía si. Mlɔeba le ƒe 1945 me la, míedzo yi dukɔ si me woɖo mí ɖo la me, si nye Cuba, afisi míetrɔ ɖe agbenɔnɔmɔ yeye ŋu le ʋɛʋɛʋɛ. Woɖoa to míaƒe gbeƒãɖeɖea nyuie, eye eteƒe medidi o mí katã míenɔ Biblia-nusɔsrɔ̃ geɖe wɔm. Míesubɔ le afima ƒe geɖe. Emegbe woɖe mí yi Dominican Republic. Gbeɖeka medo go nyɔnu aɖe si bia tso asinye be makpɔ yeƒe asisi aɖe si nye Fransetɔ, si ŋkɔe nye Suzanne Enfroy, amesi di be woakpe ɖe ye ŋu yease Biblia gɔme.\nYudatɔe Suzanne nye, eye esime Hitler va dze France dzi la, srɔ̃a kplɔ woa kple wo vi evea dzoe yi dukɔ bubu me. Enumake Suzanne te nusiwo wòsrɔ̃ la gbɔgblɔ na amewo. Nyɔnu aɖe si bia tso asinye be mava srã ye kpɔ lae wòƒo nu na gbã, emegbe na Blanche, si nye xɔlɔ̃ aɖe si tso France. Wo ame evea siaa wɔ ŋgɔyiyi va xɔ nyɔnyrɔ.\nSuzanne biam be: “Nukae mate ŋu awɔ akpe ɖe vinyewo ŋu?” Viaŋutsu nɔ atikeŋutinunya srɔ̃m, eye vianyɔnu nɔ ɣeɖuɖu srɔ̃m be yeava nye ɣeɖula le Radio City Hadziƒe le New York. Suzanne dɔ Gbetakpɔxɔ kple Nyɔ! na wo. Esia wɔe be Suzanne viŋutsu kple srɔ̃a, kpakple srɔ̃a ƒe venɔvi wova zu Ðasefowo. Suzanne srɔ̃, Louis, nɔ vɔvɔm ɖe srɔ̃a nu le ɖetsɔtsɔ le Yehowa Ðasefowo me ta, elabena Dominican Republic dziɖuɖua ɖo asi míaƒe dɔa dzi ɣemaɣi. Gake esi ƒome bliboa va ʋu yi United States la, eya hã va zu Ðasefo.\nMíenɔ Mɔxeɖenu Te Gake Yi Subɔsubɔdɔa Dzi\nTogbɔ be woɖo asi Yehowa Ðasefowo ƒe dɔa dzi le Dominican Republic eteƒe medidi hafi woɖo mí ɖe afima le ƒe 1949 me o hã la, míeɖoe kplikpaa be míaɖo to Mawu abe Dziɖula ene wu amewo. (Dɔwɔwɔwo 5:29) Míeyi edzi di Mawu ƒe Fiaɖuƒea gbãgbiagbã to eŋuti nyanyuia gbɔgblɔ na amewo me, abe alesi Yesu de se na eyomedzelawo be woawɔ ene. (Mateo 24:14) Gake míesrɔ̃ alesi ‘míadze aɖaŋu abe dawo ene, ahadza abe ahɔ̃nɛwo ene’ le míaƒe gbeƒãɖeɖedɔa wɔwɔ me. (Mateo 10:16) Le kpɔɖeŋu me, nye violin la de dzinye ŋutɔ. Metsɔnɛ ɖe asi yia Biblia-nusɔsrɔ̃ wɔƒee. Nye nusrɔ̃viwo meva zu violin ƒolawo o, gake ƒome geɖe va zu Yehowa subɔlawo!\nEsi woɖo asi míaƒe dɔa dzi la, wona mí ɖetugbivi eneawo—mía kple Mary Aniol, Sophia Soviak, kple Edith Morgan—míeʋu tso dutanyanyuigblɔlawo ƒe aƒe si le San Francisco de Macorís me yi esi le alɔdzedɔwɔƒe si le Santo Domingo, si nye fiadua la me. Gake mezɔa mɔ yia du si me woɖo mí ɖo gbã la me ɣleti sia ɣleti ɖafiaa haƒoƒo. Ema na mete ŋu tsɔa gbɔgbɔmenuɖuɖu dea nye violin la ƒe kotoku me yinɛ na mía nɔvi Kristotɔwo hetsɔa woƒe gbeadzikɔntabubuwo gbɔnɛ.\nEsi wode nɔvi siwo tso San Francisco de Macorís gaxɔ me le Santiago ɖe woƒe Kristotɔwo ƒe akpaɖekedzimademade ta la, wobia tso asinye be matsɔ ga, eye ne anya wɔ la, matsɔ Biblia, ayi na wo, ahaxɔ nyatakaka vɛ na woƒe ƒometɔwo. Esi dzɔlawo kpɔ nye violin kotokua le nye axada me le Santiago-gaxɔa me la, wobia be, “Nukae nètsɔe yina wɔwɔ gee?” Meɖo eŋu be, “Metsɔe yina modzaka ɖe gee na wo.”\nHa siwo meƒo ƒe ɖee nye esi Ðasefo aɖe kpa esime wònɔ Nazi fuwɔamegaxɔ me. Ha mae nye hadzidzi 29 lia le Yehowa Ðasefowo ƒe hadzigbalẽ me fifia. Meƒoe kple susu be mía nɔvi siwo nɔ gaxɔa me la nate ŋu asrɔ̃ edzidzi.\nMese be woɖe Ðasefoawo dometɔ geɖe yi Trujillo, si nye dukplɔlaa, ƒe agble dzi. Wogblɔ nam be medidi tso bɔs-mɔa to o. Eyata le ŋdɔ me lɔƒo la, meɖi le bɔsua me hebia mɔa ta. Fiase sue aɖe tɔ fia asi to aɖewo megbe nam hegblɔ be yeaɖe asi le yeƒe sɔ kple ŋutsuvi aɖe ŋu wòakɔm ayii ne matsɔ nye violin la ada megbee.\nTɔ aɖe le to mawo megbe wòle be míatso, eye mí ame evea míenɔ sɔa dzi wòtsɔ mí tso tsiae. Míekpɔ ako gbogbo aɖewo, siwo ƒe fu si nye gbemumu kple blɔ la nɔ dzo dam nyuie le ŋdɔa gbe. Wonya kpɔ ale gbegbe! Medo gbe ɖa be: “Yehowa, akpe na wò ɖe alesi nèwɔ wo wonya kpɔ ale gbegbee la ta.” Mlɔeba míeva ɖo agblea dzi le ɣetrɔ ga ene me. Asrafo si nye wo nu nɔla ɖe mɔ nam dɔmenyotɔe meƒo nu kple nɔviawo, eɖe mɔ nam metsɔ nusiwo katã metsɔ vɛ na wo la na wo, hekpe ɖe Biblia sue aɖe gɔ̃ hã ŋu.\nEsi míetrɔ gbɔna la, gbedodoɖa dzi koe menɔ, elabena xexeame tsyɔ. Tsi ƒo mí vevie míetsɔ gbɔ va ɖo fiasea mee. Esi bɔs mamlɛa ho xoxo ta la, megblɔ na fiasetɔa be wòatɔ agbatsɔʋu aɖe si nɔ eme tsom la nam. Ðe afɔku manɔ eme be mayi kple ŋutsu eve siwo nɔ ʋua me oa? Wo dometɔ ɖeka biam be: “Ènya Sophie hãa? Esrɔ̃ nu kple ƒenye.” Metso nya me be gbe si medo ɖa na Yehowa ƒe ŋuɖoɖoe nye sia! Wokɔm ɖo Santo Domingo dedie.\nLe ƒe 1953 me la, menɔ amesiwo tso Dominican Republic yi Yehowa Ðasefowo ƒe dukɔwo dome takpekpe le Yankee Stadium le New York la dome. Míaƒe ƒomea katã de, hekpe ɖe fofonye ŋu. Le alesi gbeƒãɖeɖedɔa nɔ ŋgɔ yimee le Dominican Republic ŋuti nyatakaka aɖe gbɔgblɔ megbe la, dɔdasi sue aɖe nɔ mía kple nye dutanyanyuigblɔzɔhɛ, Mary Aniol, si le wɔnaa me, si nye alesi míewɔ gbeƒãɖeɖedɔa le mɔxeɖenua tee la wɔwɔ fia.\nMɔzɔzɔdɔ me Dzidzɔ Tɔxɛwo\nLe dzomeŋɔli ma me la, medo go Rudolph Sunal, si va zu srɔ̃nye le ƒe si kplɔe ɖo me. Eƒe ƒometɔwo va zu Ðasefowo le Allegheny, Pennsylvania, le Xexemeʋa I megbe kpuie. Le gamenɔnɔ ɖe Kristotɔwo ƒe akpaɖekedzimademade ta le Xexemeʋa II megbe la, ete subɔsubɔ le Betel le Brooklyn, New York. Le míaƒe srɔ̃ɖeɖea megbe kpuie la, wokpee be wòanye dzikpɔla mɔzɔla anɔ hamewo srãm kpɔ. Le ƒe 18 siwo kplɔe ɖo me la, mekplɔe ɖo le nutome sue dɔa wɔwɔ me.\nTeƒe siwo míaƒe dɔa kplɔ mí yii dometɔ aɖewoe nye Pennsylvania, West Virginia, New Hampshire, kple Massachusetts. Zi geɖe la, míedzea mía nɔvi Kristotɔwo gbɔ le woƒe aƒewo me. Enye dzidzɔ tɔxɛ be míanya wo nyuie ahawɔ ɖeka kpli wo le Yehowa subɔsubɔ me. Woɖea lɔlɔ̃ kple amedzrowɔwɔ vavãtɔ fiaa mí ɣesiaɣi. Esi Joel ɖe Mary Aniol, si nye nye zɔhɛ tsã le dutanyanyuigblɔdɔa me megbe la, woa kplii wowɔ mɔzɔzɔdɔa ƒe etɔ̃, nɔ hamewo srãm kpɔ le Pennsylvania kple Michigan. Emegbe le ƒe 1958 me la, wokpe Joel be wòava nye Betel-ƒomea me tɔ ake, fifia ya, woa kple Mary.\nKarl nɔ Betel abe ƒe adre ene esime woɖoe ɖe nutome sue dɔa me ɣleti ʋɛ aɖewo bena nuteƒekpɔkpɔ nasu esi. Emegbe eva zu Gilead Suku nufiala. Le ƒe 1963 me la, eɖe Bobbie, amesi subɔ le Betel nuteƒewɔwɔtɔe vaseɖe esime wòku le October ƒe 2002 me.\nLe ƒe gbogbo siwo me Don subɔ le Betel me la, ezɔa mɔ ɣeaɖewoɣi yia dukɔ bubuwo me ɖasubɔa amesiwo le dɔ wɔm le alɔdzedɔwɔƒewo kple dutanyanyuigblɔlawo. Eƒe dɔdasia kplɔe yi Ɣedzeƒe, Afrika, Europa, kple Amerika-dukɔ vovovowo me. Don kple srɔ̃a lɔlɔ̃a Dolores ye zɔa mɔa zi geɖe.\nMíaƒe Nɔnɔmewo Trɔ\nLe dɔléle ɣeyiɣi didi aɖe megbe la, fofonye ku, gake hafi wòaku la, egblɔ nam be enye dzidzɔ gã na ye be míetiae be míasubɔ Yehowa Mawu. Egblɔ be míexɔ yayra geɖe wu alesi wòanɔ ne ɖe míeyi kɔledzia abe alesi yedii ene. Esi mekpe ɖe Dada ŋu wòƒo te eƒe nuwo ahaʋu ayi afisi te ɖe nɔvinyenyɔnu Joy ŋu vɔ la, mía kple srɔ̃nyeŋutsu míexɔ mɔɖeɖedɔa wɔwɔ le New England ƒe du vovovo me ƒe dɔdasi, ale be wòate ɖe dadaa, si hiã míaƒe kpekpeɖeŋu ɣemaɣi la ŋu. Le dadaa ƒe ku megbe la, nɔnye va nɔ mía gbɔ ƒe 13. Emegbe le January 18, ƒe 1987 dzi la, ewu eƒe anyigba dzi dɔdasi nu le ƒe 93 xɔxɔ me.\nZi geɖe ne xɔlɔ̃wo kafu Dada be enyi viawo katã wolɔ̃ Yehowa hesubɔnɛ la, egblɔna ɖokuibɔbɔtɔe be: “Nye ya ‘anyigba’ nyui ye mekpɔ ƒã nukuawo ɖo.” (Mateo 13:23) Yayra ka gbegbee nye si wònye be míekpɔ dzila siwo vɔ̃a Mawu woɖo kpɔɖeŋu nyui na mí le veviedodo kple ɖokuibɔbɔ me!\nFiaɖuƒea Kpɔtɔ Nye Nu Gbãtɔ\nMíeyi edzi tsɔ Mawu ƒe Fiaɖuƒea ɖo nɔƒe gbãtɔ le míaƒe agbe me hedze agbagba hã be míatsɔ nuxlɔ̃ame si Yesu na tso nunana amewo ŋu awɔ dɔe. (Luka 6:38; 14:12-14) Yehowa hã naa nusiwo hiã mí la mí wògbɔa eme. Agbe si me dzidzɔ kple dedienɔnɔ le ye su mía si.\nFifia la Haƒoƒo ganye nusi doa dzidzɔ na mía kple Rudy kokoko. Enyea dzidzɔ geɖe ne amesiwo hã lɔ̃ haƒoƒo va míaƒe aƒeme fiẽ aɖe eye míeƒo míaƒe haƒomɔ̃wo ɖekae. Gake haƒoƒo menye nye agbemedɔ o. Ðeko wògadea vivi agbea ŋu. Enyea dzidzɔ na mía kple srɔ̃nye ne míekpɔ kutsetse siwo do tso míaƒe mɔɖeɖedɔa me, siwo nye amesiwo ŋu míekpe ɖo le ƒeawo me.\nTogbɔ be lãmegbegblẽ le fu ɖem na mí fifia hã la, mate ŋu agblɔ be dzidzɔ kple dedienɔnɔ yɔ míaƒe agbe me le ƒe 60 kple edzivɔ siawo siwo míetsɔ wɔ ɣeyiɣiawo katã ƒe subɔsubɔdɔae la me. Ne mefɔ ŋdi sia ŋdi la, medaa akpe na Yehowa be eɖo gbe si medo ɖa le nye ɣeyiɣiawo katã ƒe subɔsubɔdɔa gɔmedzeɣi ƒe gbogbo aɖewoe nye si va yi la ŋu, eye nye ŋugbledede fifia enye be, ‘Aleke madi Fiaɖuƒea gbãgbiagbã egbeae?’\n^ mm. 14 Yehowa Ðasefowoe tae, gake womegale etam azɔ o.\nMíaƒe ƒomea, le ƒe 1948 me (tso miame yi ɖusime): Joy, Don, Dada, Joel, Karl, nye, kpakple Papa\nDada ɖo kpɔɖeŋu nyui le subɔsubɔdɔa wɔwɔ kutrikukutɔe me\nKarl, Don, Joel, Joy, kple nye ŋutɔ egbea, si nye ƒe 50 kple edzivɔ megbe\nTso miame yi ɖusime: Nye, Mary Aniol, Sophia Soviak, kple Edith Morgan le dutanyanyuigblɔdɔa me le Dominican Republic\nMía kple Mary (miame) le Yankee Stadium, ƒe 1953\nMía kple srɔ̃nye esime wònɔ nutome sue dzikpɔdɔa wɔm\nƉoe Ɖe Amewo Ɖoe Ɖe Amewo Fiaɖuƒea Didi Gbãgbiagbã—Agbenɔnɔmɔ Si Me Dedienɔnɔ Kple Dzidzɔ Le\nw03 3/1 axa 23-29


Psalmowo 40 | Biblia Le Internet Dzi | Xexe Yeye Gɔmeɖeɖe\nKafukafu tsɔtsɔ na Mawu si ɖeke mesɔ kplii o\nMawu ƒe dɔwɔwɔwo sɔ gbɔ, xexlẽme mele wo ŋu o (5)\nMenye vɔsawoe Mawu dina o (6)\n‘Wò lɔlɔ̃nu wɔwɔe nye nye dzidzɔ’ (8)\nNa henɔ la. David ƒe ha. 40 Mekpɔ mɔ na Yehowa vevie,*Eya ta eƒu to anyi ɖe* ŋunye, eye wòse nye ɣlidodo.+ 2 Ehem tso do globo me,Tso ba finyafinya me. Eye wòtsɔ nye afɔwo ɖo agakpe dzi;Ena nye afɔ li ɖi sesĩe. 3 Ede ha yeye nu nam,+Kafukafuha wònye na mía Mawu. Ame geɖewo akpɔe, eye vɔvɔ̃ aɖo woEye woaɖo dzi ɖe Yehowa ŋu. 4 Dzidzɔtɔe nye ame si ɖoa dzi ɖe Yehowa ŋu,Eye metrɔna ɖe dadala mabuamewo ŋu loo, alo ɖe ame siwo dze alakpa* yome la ŋu o. 5 Oo Yehowa nye Mawu,Nu siwo nèwɔ na mí la sɔ gbɔ loo!Wò nukudɔwo kple wò susu siwo nèɖe ku ɖe mía ŋu la sɔ gbɔ.+ Ame aɖeke mede nuwò o;+Ne mebe maƒo nu tso wo ŋu alo agblɔ wo ŋu nya la,Womele xexlẽ me o!+ 6 Menye vɔsawo kple nunanawoe nèdina* o,+Ke boŋ èʋu to nam be mase nu.+ Mèbia numevɔsa kple nuvɔ̃vɔsa o.+ 7 Esia tae megblɔ be: “Kpɔ ɖa, meva ɖo, Agbalẽ xatsaxatsa la mee woŋlɔ nu ɖo le ŋunye.+ 8 Oo nye Mawu, wò lɔlɔ̃nu wɔwɔe nye nye dzidzɔ,*+Eye wò se la le menye.+ 9 Meɖe gbeƒã dzɔdzɔenyenye ŋuti nya nyui la le ameha gãwo dome.+ Kpɔ ɖa! Nyememia nu o,+Oo Yehowa, wò ŋutɔ ènyae nyuie. 10 Nyemetsyɔ nu wò dzɔdzɔenyenye dzi le nye dzi me o. Meɖe gbeƒã wò nuteƒewɔwɔ kple wò xɔname. Nyemeɣla wò lɔlɔ̃ vavã la kple wò nyateƒe la le ameha gãwo dome o.”+ 11 Oo Yehowa, mègate wò nublanuikpɔkpɔ lam o. Na wò lɔlɔ̃ vavã la kple wò nyateƒe la nakpɔ tanye ɖaa.+ 12 Xaxa siwo ɖe to ɖem la mele xexlẽ me o.+ Nye vodada gbogboawo kɔ gbɔ tanye ale gbegbe be nyemegate ŋu le nye mɔ kpɔm o;+Wosɔ gbɔ wu nye taɖa,Eye dzi ɖe le ƒonye. 13 Oo Yehowa, lɔ̃ nàɖem dzro!+ Oo Yehowa, va kaba nàva kpe ɖe ŋunye.+ 14 Na ame siwo le didim be yewoaɖe nye agbe* ɖa la,Naɖu ŋukpe eye woƒe mo netsi dãa. Na ame siwo le vɔ̃e dim nam la,Nagbugbɔ ɖe megbe kple ŋukpe gã. 15 Na ame siwo le gbɔgblɔm be, “Ehɛ̃, Ehɛ̃!” la,Woƒe nu neku le woƒe ŋukpe ta. 16 Ke na ame siwo dia wò la+ Natso aseye ahakpɔ dzidzɔ ɖe ŋuwò.+ Eye ame siwo lɔ̃a wò xɔxɔdɔwo la nanɔ gbɔgblɔm ɖaa be: “Woado Yehowa ɖe dzi.”+ 17 Ke nye la, wɔna vɔ le ŋunye eye hiã tum;Yehowa, ɖo ŋku dzinye. Wòe nye nye kpeɖeŋutɔ kple nye xɔnametɔ;+Oo nye Mawu, mègatsi megbe o.+\n^ Alo, “Mekpɔ Yehowa sinu dzigbɔɖitɔe.”\n^ Alo, “Ebɔbɔ lé to ɖe.”\n^ Alo, “alakpatɔwo.”\n^ Alo, “dzea ŋuwò.”\n^ Alo, “medi be mawɔ wò lɔlɔ̃nu.”


Nusi Agbagbadzedze be Woawɔ Nu Geɖe Fũ Gblẽna\nNyɔ! | 2001-02-08\nGBE BUBU Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse German Hiligaynon Hungarian Igbo Indonesian Italian Japanese Korean Latvian Lithuanian Norwegian Papiamento (Curaçao) Polish Portuguese Romanian Russian Samoan Sepedi Setswana Slovak Slovenian Spanish Swahili Swedish Turkish Ukrainian Urdu\nNUWO WƆWƆ KABAKABA FUKPEKPE MANƆMEE VA XƆ AƑE ÐE EGBEGBE ƔETOÐOƑEDUKƆWO ME.\nAGBAKLƆMƆ̃WO ɖea ɣeyiɣi geɖe zazã dzi kpɔtɔna. Nunyãmɔ̃wo hã ɖea ɣeyiɣi geɖe zazã dzi kpɔtɔna le nunyãƒe. Megahiã gɔ̃ hã be ame miliɔn geɖe nadzo le aƒeme ayi asiƒleƒe kple gadzraɖoƒe azɔ o—ɖeko wosia woƒe kɔmpiuta hewɔa nusiawo to Internet dzi boŋ.\nẼ, nuzazã siwo ɖea ɣeyiɣi kple dagbadagba dzi kpɔtɔna va bɔ ɖe xexeame ƒe akpa aɖewo ya teti. Eyata àbui be ɣeyiɣi geɖe wu asu amewo si woazã ɖe woƒe ƒomewo ŋu eye woatsɔ aɖi ɖe eme. Ke hã zi geɖe la, amewo gblɔna be ɖeɖi tea yewo ŋu eye nu tia kɔ na yewo wu tsã. Nusiwo gbɔ wòtso sɔ gbɔ hele vovovo.\nGanyawo ƒe sesẽe nye kuxiawo ƒe gbãtɔ. Australiatɔwo ƒe Mɔ̃ɖaŋudɔwɔwɔ ƒe Kadodowo Ŋuti Numekuku Kple Hehexɔƒe lé ŋku ɖe gaƒoƒo si amewo zãna le dɔ me le dukɔ ma me ŋu eye wokpɔe be “ame gbogbo aɖewo wɔa dɔ wòwua gaƒoƒo 49 le kwasiɖa ɖeka me ɣesiaɣi” eye be “dɔwɔɣiwo ƒe dzidziɖedzi alea ate ŋu agblẽ nu le ƒome kple nutome gbenɔnɔ ŋu vevie.” Dɔwɔla geɖe tiae be yewoanɔ dugãwo ƒe akpa siwo sa ɖe aga henya kpɔ eye tomefafa le wu. Ema ate ŋu awɔe be woazã gaƒoƒo geɖe kwasiɖa ɖesiaɖe—alo gbesiagbe gɔ̃ hã—anɔ keteke kple ʋu siwo yɔ tititi me alo anɔ mɔdodo siwo dzi amewo le fũ dzi anɔ yiyim anɔ gbɔgbɔm. Ale wɔ esia gadidia dɔwɔŋkekea kple eƒe dzimaɖitsitsiwo ɖe edzi.\nÐe Alɔ̃tsiameŋu Le Fu Wɔm Wòa?\nAlɔ̃dɔdɔkuxiwo va bɔ le ƒe siawo me ale gbegbe be wova ɖo alɔ̃dɔdaƒewo ɖe dukɔ geɖe me le xexeame. Numekulawo va kpɔe be ne amewo medɔ alɔ̃ wòsu wo o ɣesiaɣi la, alɔ̃ va nɔ wo ŋu tsim. Le dzɔdzɔme nu la, woƒe ametia dina be woadɔ alɔ̃ atsɔ aɖee ɖa eye ametia ʋãa ame be wòadɔ alɔ̃ to nana be woasee be ɖeɖi te yewo ŋu me. Gake le alɔ̃ ŋeŋeɖeme gbenɔnɔ si va bɔ egbea ta la, ɖeɖiteameŋu si nɔa anyi ɖaa ɖea fu na ame geɖe.\nLe Ɣetoɖoƒedukɔ aɖe me la, alɔ̃dɔɣi dzi ɖe kpɔtɔ alafa memama 20 le ƒe alafa ɖeka si va yi me heɖiɖi tso gaƒoƒo asieke zã ɖeka dzi va ɖo gaƒoƒo adre le mama dedie nu. Numekulawo kpɔ kpeɖodzi gbogbo aɖewo siwo fia be alɔ̃tsiameŋu hea nusɔsrɔ̃ kple ŋkuɖoɖonudzi ƒe kuxiwo vɛ, egblẽa nu le ʋukuɖaŋu ŋu, eye wògbɔdzɔa ŋutilã ƒe dɔlélenutsiŋutete. Mía dometɔ akpa gãtɔ ŋutɔ de dzesii be susu si ŋu ɖeɖi te wɔa vodada geɖe. Nublanuitɔe la, vodada siawo ate ŋu anye ŋkubiãnya eye wòagblẽ ga geɖe hã.\nNusiwo Gbegbe Nutikɔname Gblẽna\nWogblɔ be nutikɔname si tsoa dɔwɔwɔ ɣeyiɣi didi kple dɔwɔlawo dzi tsotso gbɔ hã le nusiwo he afɔku gãtɔ kekeake siwo dzɔ le ƒe alafa 20 lia ƒe nuwuwu lɔƒo dometɔ aɖewo vɛ la me. Esiawo dometɔ aɖewoe nye nukliafɔku si dzɔ le Chernobyl, Ukraine; yamenutomeyimɔ̃ si nye Challenger ƒe wowó; kple ami si amitsɔmeli si nye Exxon Valdez gbagba ɖi esi wòlɔ kpe le Prince William Sound ƒukɔmea gbɔ le Alaska.\nNusi wó le Chernobyl dzɔ esime wonɔ dodokpɔ tɔxɛ aɖe wɔm le nukliaŋusẽmɔ̃a nɔƒe. Martin Moore-Ede gblɔ le eƒe agbalẽ si nye The 24-Hour Society me be dodokpɔa “nɔ edzi yim le elektrikmɔ̃ɖaŋudɔwɔha aɖe ƒe dzikpɔkpɔ te, amesiwo ŋu ɖeɖi te le esi wonɔ dɔwɔƒea wòde gaƒoƒo 13 ya teti, eye ɖewohĩ awu nenema elabena wohe wo ɖe megbe gaƒoƒo ewo le mɔbiabia na egɔmedzedze me.” Aleke ke nyaa ɖale o, nyitsɔ laa ƒe numekuku aɖe gblɔ be, keklẽŋusẽa ƒe wowó me tsonu siwo anɔ anyi didi la dometɔ ɖekae nye vehlo ŋu kansa ƒe dzidziɖedzi zi gbɔ zi ewo le ɖeviwo dome le Ukraine tso ƒe 1986 me.\nEsi wowɔ numekuku tsitotsito le yamenutomeyimɔ̃ si nye Challenger ƒe wowó ŋu vɔ megbe la, dziɖuɖu ƒe numekuha aɖe ka nya ta be dɔwɔha aɖe si si wode dɔae ƒe dɔwɔlawo gbɔ ɣeyiɣi si woawɔ dɔ agbɔ game dzi ase ɖo si nye gaƒoƒo 20 la ŋu zi gbɔ zi 480 eye dɔwɔha bubu ƒe dɔwɔlawo hã gbɔ eŋu zi gbɔ zi 2,512. Nyatakakaa gblɔ kpee be alesi ɖeɖi te dɔdzikpɔlaawo ŋui, si tso “dɔwɔɣi siwo ƒe didime le vovovo kple alɔ̃masuame gbɔ,” hã nye nusiwo ta koŋ wona yamenutomeyimɔ̃a ho yi yame vodadatɔe la dometɔ ɖeka. Nyatakakaa gblɔ be “ne wowɔ dɔ wògbɔ game dzi fũ la, dɔwɔlawo ƒe dɔ ƒe nyonyome ɖiɖina eye alesi wòate ŋu adzɔe be ame nawɔ vodada hã dzina ɖe edzi.”\nDziɖuɖumegãwo gblɔ be dɔwɔlawo dzi tsotso, si wobu be ana gazazã dzi naɖe akpɔtɔ la, bia be ƒudzidela siwo nɔ amitsɔmeli si nye Exxon Valdez me nawɔ dɔ gaƒoƒo geɖe wu eye woawɔ dɔ bubuwo akpee. Afɔkua ŋuti nyatakaka aɖe gblɔ be ʋumefia etɔ̃lia si nɔ melia kum hafi wònyrɔ le zã ga wuieve megbe teti la nɔ ŋu tso gbemagbe fɔŋli ke. Tomemi si de galɔn miliɔn 11 kloe—si nye ami gbogbotɔ kekeake si gbagba ɖi le United States ƒe ŋutinya me—la gblẽ nu ŋɔdzitɔe le ƒutawo kple ƒumelãwo ŋu eye wogblẽ ga si wu dɔlar biliɔn 2 le nusiwo gblẽ ɖɔɖɔɖo me.\nNusiwo Ðeɖiteameŋu Gblẽna si Medzena Gaglã O\nAkɔntabubu aɖe gblɔ be ɖeɖiteameŋu kple nutikɔname wɔnɛ be xexeame gblẽa ga dɔlar biliɔn 377 ya teti ƒe sia ƒe! Ga home aɖeke made amewo ƒe agbe kple lãmesẽ, siwo hã ŋu wògblẽa nu le zi geɖe la nu o. Le kpɔɖeŋu me, bu lɔrifɔkuwo ŋu kpɔ. Alɔ̃dɔdaƒe si le Sydney, Australia, gblɔ be lɔrifɔku siwo dzɔna le dukɔ ma me dometɔ alafa memama 20 vaseɖe 30 tsoa ʋukulawo ƒe alɔ̃dɔdɔ le ʋukuɣi gbɔ. Wobui be le United States la, akɔlɔ̃edɔdɔ gbɔe lɔrifɔku 100,000 ya teti tsona ƒe sia ƒe.\nGake nutikɔname ƒe nugblẽƒe mese ɖe afima o. Amesi nuvevi wɔ wotsɔ yi kɔdzi kpata be woawɔ dɔ nɛ kpɔa mɔ be yeƒe ɖɔkta le ŋute heɖɔa ŋu ɖo. Gake le ɖɔktaa ƒe ɖoɖowɔɖi si me vovo mele o kple dɔwɔwɔ gaƒoƒo geɖe ta la, ɖewohĩ manɔ ŋute ahaɖɔ ŋu ɖo tututu o! Australia Lãmesẽ Kple Dedienɔnɔ Dɔwɔƒe ƒe nyatakaka aɖe ɖee fia be ɖɔkta alafa memama 10 wɔa dɔ wu alesi dze, wòɖoa gaƒoƒo 65 le kwasiɖa ɖeka me, dɔléle tɔxɛwo dala alafa memama 17 wɔa dɔ gaƒoƒo geɖe wu ema, eye “ɖɔkta siwo metsi boo o” ƒe alafa memama 5 wɔa dɔ wu gaƒoƒo 80 le kwasiɖa ɖeka me!\nMartin Moore-Ede gblɔ be: “Wotoa mɔfiamegbalẽwo, nuxlɔ̃amedzesiwo, kple hehexɔxɔwo dzi kpɔa mɔ̃wo ta. Amegbetɔwo vaa xexe sia me ametakpɔnu siawo tɔgbe aɖeke manɔmee. . . . Nyateƒe si wɔ nublanui enye be nusiwo míenya tso amegbetɔ ƒe wɔwɔme ŋu mede nusiwo míenya tso mɔ̃ siwo míezãna ƒe akpa vovovowo kple wo zazã ɖaŋuwo ŋu nu kura o.”\nDzesi kple mɔ̃ siwo xlɔ̃a nu mí be míatɔ te alo míagbɔ dzi ɖi la mele míaƒe ŋutilãwo ŋu o. Ke hã enaa dzesiwo mí tsɔ xlɔ̃a nu mí. Esiawo dometɔ aɖewoe nye ɖeɖiteameŋu si nɔa anyi ɖaa, amenyenye ƒe tɔtrɔ, blanuiléle, kple alesi dɔlékui siwo bɔ te ŋu dzea ame dzi bɔbɔe. Ne nusiawo ɖea fu na wò—gake ŋutilãmedɔléle alo lãmesẽkuxi aɖeke mele fu ɖem na wò hafi o—la, ke ɖewohĩ ɣeyiɣi de be nàgbugbɔ alé ŋku ɖe alesi nènɔa agbee ŋu.\nNusiwo Vovomanɔameŋu Gblẽna le Hadomegbenɔnɔ Ŋu\nNuteɖeamedzi kple alɔ̃ŋeŋeɖeme gbenɔnɔ la gblẽa nu le amewo dome ƒomedodowo hã ŋu. De ŋugble le John kple Maria, * siwo ɖe wo nɔewo yeyee ŋu kpɔ. Wodi nusi srɔ̃tɔ yeye akpa gãtɔ dina—aƒe si me dziɖeɖi le kple ganyawo ƒe dedienɔnɔ. Eyata wo ame evea ƒo wo ɖokui ɖe ɣeyiɣiawo katã ƒe dɔwɔɖui me. Gake esi woƒe dɔwɔɣiwo ɖɔlina edziedzi ta la, ɣeyiɣi ʋɛ aɖe koe wonɔa wo nɔewo gbɔ ɖekae. Medidi o nu va te gbegblẽ le woƒe ƒomedodoa ŋu. Gake woŋe aɖaba ƒu dzesiawo dzi, eye wovu ɖe woƒe ɖoɖowɔɖi siwo me vovo mele o la ŋu vaseɖe esime woƒe srɔ̃ɖeɖe, si mekpɔ ɖo afi aɖeke haɖe o la, dome gblẽ.\nAgbalẽ si nye The 24-Hour Society gblɔ be: “Amesiwo gbea wo nɔewo le ƒome siwo me tɔwo ƒe dɔmedeɣiwo ɖɔlina me la sɔ gbɔ alafa memama 60 wu ŋkeke me dɔwɔla siwo ƒe dɔmedeɣiwo metrɔna o tɔ.” Gake ne srɔ̃tɔwo ƒe dɔmedeɣi ɖɔlina loo alo meɖɔlina o, wo dometɔ geɖe dzea agbagba ƒoa wo ɖokui ɖe nu geɖe akpa wɔwɔ me ale gbegbe be, enana be woƒe srɔ̃ɖeɖe me va gblẽna. Le ame bubuwo gome la, nuteɖeamedzi kple nutikɔname ate ŋu awɔe be ɣesiaɣi woanɔ atikewo mimi kple ahamumu dzi eye womaɖu nu nyui o—menye ɖeko nusiawo dzia ɖeɖiteameŋu kple nutikɔname ɖe edzi o ke woate ŋu ahe kuxi bubu geɖe vɛ, ate ŋu anye ŋutasesẽ le ɖeviwo ŋu gɔ̃ hã.\nBe woakpe ɖe dzilawo ŋu woanɔ te ɖe woƒe ɖoɖowɔɖi siwo me vovo mele o nu la, wole ɖevidzikpɔƒewo ƒe xexlẽme dzim ɖe edzi, eye wo dometɔ aɖewo gɔ̃ hã le dɔ wɔm gaƒoƒo 24 gbesiagbe. Gake le ɖevi geɖe gome la, television va zua amenublenu koŋ. Hafi ɖeviwo natsi ava zu ame tsitsi ɖotawo eye woada asɔ le seselelãme gome la, ehiã be wo dzilawo nakpɔ vovo ɖe wo ŋu nyuie. Eyata nunya anɔ eme be dzila siwo ŋu ɖeɖi tena ale gbegbe be womekpɔa vovo ɖe wo viwo ŋu o le agbagbadzedze be woanɔ agbe kɔkɔ aɖe ta la nabu nusiwo gbegbe wòava gblẽ—le wo viwo kple woa ŋutɔwo ŋu—la ŋuti.\nLe egbegbe xexe si me mɔ̃ɖaŋununya naa nuwo yina kabakaba me la, zi geɖe egblẽa nu geɖe le ame tsitsiwo hã ŋu. Nuwo ƒe tɔtrɔ kabakaba kple alesi wole mɔ̃ yeye geɖe tom vɛ ɣesiaɣi be woaƒle ta la, ame geɖe senɛ le wo ɖokui me be yewotɔtɔ, yewomele dedie o, vɔvɔ̃ ɖo yewo, alo be yewozu tsigãdzimewo gɔ̃ hã. Eyata aleke etsɔme anɔ na woe?\nÐe mí katã—ɖeviwo kple ame tsitsiwo siaa—ƒe agbe nɔ te ɖe xexe sia si dze abe anɔ ablaɖeɖe dzi ɖaa ene la dzi keŋkeŋua? Alo ɖe nanewo li míate ŋu awɔ be wòakpe ɖe mía ŋu míanɔ te ɖe enu ahana míaƒe agbenɔnɔ nanyo ɖe edzia? Dzidzɔtɔe la, woli, abe alesi míakpɔe le nyati si kplɔe ɖo me ene.\n^ mm. 20 Míetrɔ ŋkɔawo.\nÐewohĩ nutikɔname hã gbɔe nukliafɔku si dzɔ le Chernobyl, “Challenger” yamenutomeyimɔ̃ si wó, kple “Exxon Valdez” meli si gbagba ami ɖi la tso\nAgbemehloloetsotsowo ate ŋu agblẽ srɔ̃ɖeɖewo me\nAme aɖewo tea kpɔ be yewoanɔ te ɖe nɔnɔmea nu to ahamumu me\nƉoe Ɖe Amewo Ɖoe Ɖe Amewo Nusi Agbagbadzedze be Woawɔ Nu Geɖe Fũ Gblẽna\ng01 2/8 axa 17-20\nNe Lãmesẽkuxiwo Va Wu Tsɔtsɔ na Wò\nNe Seselelãmewo Wu Tsɔtsɔ na Wò\nTenɔnɔ Ðe Wò Dɔlélea Nu Dzidzedzetɔe—Le Mɔ Ka Nu?\nTenɔnɔ Ðe Kplamatsedonuwo Nu to Taɖodzinuwo Ðoɖo Me\nXexe sia me Hloloetsotso\nTenɔnɔ Dzidzɔtɔe le Hloloetsotso ƒe Xexeame\nDzodzeaƒe Loo! Dzotsinu Kae Nàzã?\nNe Dzinyelawo Susu Be Nyemetsi Aɖo Gbe Ði O Ðe?\nÐe Wòle Be Srɔ̃ɖeɖe Nanye Agbenɔɣi Katã ƒe Ðekawɔwɔa?


Afii le abe ke me. Woateŋu aŋlɔ nusianu fãa ɖe afii. Ne woadi be yea trɔ asi le nuŋɔŋlɔa ɖe ŋu alo yea wɔ ɖɔɖɔɖo aɖe la, woateŋu awɔe le afisia gbã hafi atrɔ dɔa ŋutɔ.\n1 Nukae nye Lododo?\n4 Srɔ̃ ɖeɖe mɔnuwo\n5 Srɔ̃ ƒe hawo\n8 Creating Welcome Templates\n9 Tagbo Tsidzaƒe\n10 Nugɔmekuku tsoƒewo\n11 Infobox test\nNukae nye Lododo?[trɔ asi le etsoƒe ŋu]\nLododowo[trɔ asi le etsoƒe ŋu]\nDevi ka akple ga me ka nya ga o.\nAme mama me gbl.. nya na ame, wo bia ame dada se na o.\nAkpa medzia vi wo dia ade.. o\nSrɔɖeɖe[trɔ asi le etsoƒe ŋu]\nSrɔɖeɖe si wo yɔ na le Eŋlishigbe me be Marriage nye kɔnu aɖe si wowɔna na nyɔnu kple ŋutsu alo ɖetugbui kple ɖekakpui siwo tsi hena vidzidzi. Ame ƒe taɖodzinu vevietɔ ta woɖea srɔ̃ ɖo lae nye be woadzi vi eye be woadi kpeɖeŋutɔ na woɖokuiwo le dɔwɔwɔwo kple aɖanu ɖoɖo me. Ne wowɔ Gbɔto alo ɖetugbui kɔnu na nyɔnu aɖe la, se ɖe mɔ be wòaɖe srɔ̃ aha dzi vi.\nSrɔ̃ ɖeɖe mɔnuwo[trɔ asi le etsoƒe ŋu]\nSrɔ̃ ƒe hawo[trɔ asi le etsoƒe ŋu]\nƑomesrɔ̃e[trɔ asi le etsoƒe ŋu]\nKpekplasrɔ̃e[trɔ asi le etsoƒe ŋu]\nDutasrɔ̃e[trɔ asi le etsoƒe ŋu]\nDumesrɔ̃e[trɔ asi le etsoƒe ŋu]\nAhiasrɔ̃e[trɔ asi le etsoƒe ŋu]\nŊkɔtsɔtsɔwo[trɔ asi le etsoƒe ŋu]\nKɔsiɖa Kɔsi Kɔsiwa\nDzoɖa Kɔdzo Adzo\nBlaɖa Kɔbla Abla\nKuɖa Kɔku Aku\nYawoɖa Yao Yawa\nFiɖa Kofi Afi\nMemliɖa Kɔmi Ami\nDzata[trɔ asi le etsoƒe ŋu]\nDzata nye gbemelã sesẽtɔwo dometɔ ɖeka. Enye lã ɖuʋulɛ̃ . Tso keke gbaɖegbe ke la, woda ŋkɔ ɖe edzi be enye lãwo ƒe fia. Ŋkɔ sia dzee vavã elabena enye lã dziŋɔ wɔdã aɖe si ɖu gbemelãwo katã kloe dzi. Dzata ɖi dadi le go geɖe me. Enye lã triakɔ̃ aɖe si afɔ kako ene li na.\nCreating Welcome Templates[trɔ asi le etsoƒe ŋu]\nSandbox, woezɔ va Eʋe Wikipiɖia la dzi!\nTagbo Tsidzaƒe[trɔ asi le etsoƒe ŋu]\nTagbo Falls nye tsidzaƒe si teɖe Afadzto gbɔ le Ghana, ele Liati Wote, si anɔ abe kilometa 27 le Hohoe ƒe ɣedzeƒe .The water falls down in several stages, with the last stage being about 60 m. high. The area is surrounded by rainforest.\nNugɔmekuku tsoƒewo[trɔ asi le etsoƒe ŋu]\nInfobox test[trɔ asi le etsoƒe ŋu]\nTemplate:Location mapLocation in Ghana\n• Density Template:Infobox settlement/densdisp\n• Urban density Template:Infobox settlement/densdisp\n• Rural density Template:Infobox settlement/densdisp\n• Metro density Template:Infobox settlement/densdisp\n• Religions Density\nRanked 28th in Ghana\n↑ "World Gazetteer online". World-gazetteer.com.\nWoɖee tso "https://ee.wikipedia.org/w/index.php?title=Wikipedia:Sandbox&oldid=48322"\nWotrɔ axa sia susuea le 02:37, 20 Adeɛmekpɔxe 2019.


Nukunuwo—Nu Ŋutɔŋutɔe Wonyea alo Nyakpakpawoe?\nNUŊƆŊLƆ aɖe si woklã ɖe ʋu aɖe ŋu be, “Nukunuwo Dzɔna—Wò Ya Bia Mawudɔlawo Ko” la he ŋutsua ƒe susu. Togbɔ be mawusubɔsubɔ dzɔa dzi nɛ hã la, meka ɖe nusi nuŋɔŋlɔa fia dzi o. Ðe wòle fiafiam be ʋukulaa xɔ nukunuwo dzi sea? Alo ɖe wòanye be alɔmeɖenya aɖe boŋue wònye wòŋlɔ tsɔ fia be yemexɔ nukunuwo kple mawudɔlawo siaa dzi se oa?\nÐewohĩ àlɔ̃ ɖe nya si Germanytɔ agbalẽŋlɔla Manfred Barthel gblɔ la dzi, be: “Nya nukunu maa nuxlẽlawo me enumake ɖe hatsotso eve siwo tsia tre ɖe wo nɔewo ŋu me.” Amesiwo xɔ nukunuwo dzi se la ka ɖe edzi vevie be wodzɔna eye ɖewohĩ be wodzɔna edziedzi. * Le kpɔɖeŋu me, woka nya ta be le ƒe ʋɛ siwo va yi nyitsɔ laa me la, Greece xɔsetɔ geɖe gblɔ be nukunu ɖeka dzɔna ɣleti sia ɣleti kloe. Esia na Greece Orthodɔks Sɔlemehaa ƒe bisiɔp aɖe xlɔ̃ nu be: “Xɔsetɔwo va le Mawu, Maria, kple ame kɔkɔewo bum abe amegbetɔwoe wonye ene. Mele be xɔsetɔwo naɖe ami ɖe nya siawo nenema gbegbe o.”\nLe dukɔ bubu aɖewo me la, ame ʋɛ aɖewo koe xɔnɛ sena be nukunuwo dzɔna. Numekuku aɖe si Allensbach Numekuƒe wɔ si wota le Germany le ƒe 2002 me ɖee fia be dukɔ ma me tɔ 71 le alafa me tsɔna nukunuwo be wonye nyakpakpa siwo menye nu ŋutɔŋutɔwo o. Ne woma dukɔ ma me tɔwo ɖe akpa etɔ̃ la, amesiwo xɔe se be nukunuwo dzɔna la mede akpa ɖeka o, eye nyɔnu etɔ̃ aɖewo le amesiawo dome siwo gblɔ be yewoxɔ gbedasi aɖe tso Ðetugbi Leaƒe Maria gbɔ. Ɣleti ʋɛ aɖewo le esi wobe Maria dze na yewo—eye mawudɔlawo kple ahɔ̃ne aɖe kplɔe ɖo—megbe la, Germanytɔwo ƒe nyadzɔdzɔgbalẽ Westfalenpost ka nya ta be: “Vaseɖe fifia la, kɔkɔeƒedela 50,000 aɖewo, amesiwo le dɔdada dim, kpakple amesiwo dina be yewoanya nusianu tsitotsito la tsɔa ɖe le ŋutega siwo nyɔnuawo kpɔ me vevie.” Ame 10,000 bubu di be yewoalɔ ayi kɔƒe si me wokpɔ ŋutegaa le be yewo hã yewoakpɔ ɖe. Wogblɔ be Ðetugbi Leaƒe Maria dze le France ƒe du si nye Lourdes me le ƒe 1858 me, kple le Portugal ƒe du si nye Fátima me le ƒe 1917 me.\nKe Subɔsubɔha Siwo Mexɔ Kristo Dzi Se O Ya Ðe?\nSubɔsubɔhawo katã kloe me tɔ aɖewo xɔ nukunuwo dzi se. The Encyclopedia of Religion ɖe nu me be nukpɔsusu vovovowoe nɔ amesiwo ɖo Buddhatɔnyenye, Kristotɔnyenye, kple Islam-subɔsubɔha la si le nukunuwo ŋu, gake egblɔ be: “Subɔsubɔha siawo ƒe ŋutinya ɖo kpe edzi kɔte be nukunuwo kple nukunuwo ŋuti ŋutinyawo nye ameƒomea ƒe mawusubɔsubɔ ŋuti dzixɔsewo ƒe akpa aɖe.” Numekugbalẽ sia gblɔ be “Buddha ŋutɔ wɔ nukunuwo ɣeaɖewoɣi.” Emegbe esime “Buddha-subɔsubɔha va ɖo China la, eƒe dɔgbedelawo wɔ nukunu geɖewo le afima.”\nEsi numekugbalẽ ma ƒo nu tso nukunu geɖe siawo siwo wobe wowɔ ŋu vɔ la, eƒo nya ta be: “Menye amesiamee axɔ nukunu wɔwɔ ŋuti nya siawo siwo mawusubɔla agbemeŋutinyaŋlɔlawo gblɔ dzi se ya o, gake ɖe wogblɔ wo kple susu nyui be woatsɔ akafu Buddha, amesi te ŋu tsɔ nukunuwo wɔwɔ ƒe ŋusẽ na eyomedzela dovevienuwo.” Numekugbalẽ ma ke gblɔ tso Islam-subɔsubɔha ŋu be: “Islam-subɔsubɔha me tɔ akpa gãtɔ medzudzɔ mɔkpɔkpɔ na nukunuwo gbeɖe o. Xotutuwo (hadīths) gblɔ tso Muhammad ŋu be ewɔ nukunuwo le dutoƒo zi geɖe. . . . Woxɔe se be le ame kɔkɔewo ƒe ku megbe gɔ̃ hã la, wonɔa woƒe yɔdowo me yia edzi wɔa nukunuwo na nuteƒewɔlawo, eye mawusubɔlawo biana le gbedodoɖa me be woakpe ɖe yewo ŋu.”\nKe Nukunu Siwo Dzɔna le Kristotɔwo Gome Ya Ðe?\nAmesiwo be yewonye Kristotɔwo la dometɔ geɖe ƒe susu ma le nya sia ŋu. Ame aɖewo xɔe se be nuŋlɔɖi siwo le Biblia me tso nukunu siwo Yesu Kristo alo Mawu subɔla siwo nɔ anyi do ŋgɔ na Kristotɔwo ƒe ɣeyiɣia wɔ ŋu la nye nu ŋutɔŋutɔwo. Gake ame geɖe wɔ ɖeka kple Protestant Ðɔɖɔɖowɔla Martin Luther. The Encyclopedia of Religion gblɔ tso eŋu be: “Luther kple Calvin siaa ƒe nuŋlɔɖiwo fia be nukunuwo ƒe ɣeyiɣia nu va yi eye be mele be woanɔ mɔ kpɔm be woagadzɔ ake o.” Numekugbalẽ sia gblɔ be Katolikoha la xɔ nukunuwo dzi se, “gake medina be yeaɖe alesi wodzɔnae me o.” Ke hã, “Protestanttɔ agbalẽnyalagãwo va xɔe se be agbenyuinɔnɔ me nya koŋue Kristotɔnyenye nye, eye be Mawu loo alo gbɔgbɔwo mewɔ nu kple amegbetɔwo alo kpɔ ŋusẽ ɖe woƒe agbe dzi le mɔ boo aɖeke nu o.”\nAme bubu siwo gblɔna be Kristotɔwoe yewonye, siwo dometɔ aɖewoe nye subɔsubɔhakplɔlawo, kea ɖi be nukunu siwo ŋu nya wogblɔ ɖe Biblia me la medzɔ ŋutɔŋutɔ o. Le kpɔɖeŋu me, bu nuŋlɔɖi si ku ɖe ave bidzo la ŋu si dze le Biblia me le Mose II, 3:1-5 ŋu kpɔ. Agbalẽ si nye What the Bible Really Says (Nusi Tututu Biblia Gblɔ) ɖe nu me be Germanytɔ mawunyaŋununyala geɖe mebua nukunu ŋuti nuŋlɔɖi sia be enye nu ŋutɔŋutɔ o. Wogblɔna boŋ be enye “kpɔɖeŋu na nu gbegblẽ siwo Mose wɔ ƒe veve si sem wònɔ le eɖokui me kple alesi nu te ɖe eƒe dzitsinya dzii.” Agbalẽa gblɔ kpee be: “Woate ŋu akpɔ dzo la be enye seƒoƒo siwo ke enumake le esi Mawu ƒe teƒe ma nɔnɔ na ɣe klẽ ta.”\nÐewohĩ numeɖeɖe siawo mesɔ na wò o. Ekema nuka dzie wòle be nàxɔ ase? Ðe susu le eme be míaxɔe ase be nukunuwo dzɔ ŋutɔŋutɔ kpɔa? Ke nukunu siwo ƒe nya wogblɔna egbea ya ɖe? Esi míate ŋu abia mawudɔlawo o ɖe, ke amekae míabia?\nAme aɖeke mate ŋu agbe o be Biblia gblɔ be tsã la, Mawu wɔ nusiwo amegbetɔwo mate ŋu awɔ o ɣeaɖewoɣi. Míexlẽ tso eyama ŋu be: ‘Ètsɔ dzesiwo kple nukunuwo, asi sesẽ kple alɔ, si le dzi, kpakple ŋɔdzi gã kplɔ wò dukɔ tso Egipte-nyigba dzi.’ (Yeremya 32:21) Wò ya bu eŋu kpɔ ko, be wotsɔ fukpekpe ewo siwo tso Mawu gbɔ, siwo dometɔ ɖekae nye ŋgɔgbeviwo wuwu, ɖi gbɔ dukɔ sesẽtɔ kekeake si nɔ anyi ɣemaɣi. Nukunuwoe nu mawo nye vavã!—Mose II, ta 7 vaseɖe 14.\nLe ƒe alafa geɖe megbe la, Nyanyuiŋlɔla eneawo ƒo nu tso nukunu 35 aɖewo siwo Yesu wɔ ŋu. Le nyateƒe me la, nya siwo wogblɔ ɖee fia be ewɔ nukunu geɖe wu esiwo ƒe nya wogblɔ gɔ̃ hã. Nu ŋutɔŋutɔe nyatakaka siawo nyea alo nyakpakpawoe? *—Mateo 9:35; Luka 9:11.\nNe nusi Biblia gblɔ be yenye—Mawu ƒe Nya alo nyateƒe—lae wònye ŋutɔŋutɔ la, ekema eme kɔ be nàxɔ nukunu siwo ŋu wòƒo nu tsoe la dzi ase. Biblia gblɔe eme kɔ kɔte be nukunuwo dzɔ le blema—woda dɔ na amewo, wofɔ ame kukuwo ɖe tsitre nukutɔe, kple esiawo tɔgbe—gake egaɖe eme nyuie be nukunu mawo megadzɔna egbea o. (Kpɔ aɖaka si nye “Nusitae Nukunuwo Megadzɔna abe Tsã ene O,” le axa 4.) Ekema ɖe wòfia be amesiwo xɔe se be Biblia me nyawo nye nya ŋutɔŋutɔwo gɔ̃ hã mexɔa nukunu siwo wowɔna egbea dzi sena oa? Mina nyati si gbɔna naɖo eŋu.\n^ mm. 3 Gɔmesese si le nya “nukunuwo” ŋu le nyati sia mee nye esi dze le Biblia me nyawo gɔmeɖegbalẽ aɖe me be: “Nusiwo dzɔna le amegbetɔwo dome siwo ƒe ŋusẽ ƒo amegbetɔ alo dzɔdzɔmetɔ siwo wonya la ta sã, eye le esia ta wogblɔna be wotso ŋusẽ aɖe si kɔ wu amegbetɔwo gbɔ.”\n^ mm. 14 Àte ŋu adzro kpeɖodzi siwo li be míate ŋu axɔ Biblia dzi ase la me. Woɖe esia me le agbalẽ si nye Agbalẽ si Nyo na Amesiame si Yehowa Ðasefowo ta me.\nNUSITAE NUKUNUWO MEGADZƆNA ABE TSÃ ENE O\nBiblia ƒo nu tso nukunu ƒomevi vovovowo ŋu. (Mose II, 7:19-21; Fiawo I, 17:1-7; 18:22-38; Fiawo II, 5:1-14; Mateo 8:24-27; Luka 17:11-19; Yohanes 2:1-11; 9:1-7) Nukunu siawo dometɔ geɖe na wode dzesi Yesu be eyae nye Mesia la, eye woɖo kpe edzi be Mawu le megbe nɛ. Yesu ƒe nusrɔ̃la gbãtɔwo wɔ nukunuwo, wo dometɔ aɖewoe nye aɖe yeyewo dodo kple nya siwo tso gbɔgbɔ me gɔme sese. (Dɔwɔwɔwo 2:5-12; Korintotɔwo I, 12:28-31) Nukunu siawo ɖe vi na Kristo-hamea le eɖoɖo megbe teti. Alekee?\nNya lae nye be Ŋɔŋlɔawo menɔ ame geɖe si o. Zi geɖe la, kesinɔtɔwo si koe agbalẽxatsaxatsawo alo agbalẽ siwo li ɣemaɣi la nɔ. Trɔ̃subɔlawo ya menya naneke kura tso Biblia alo Eŋlɔla, Yehowa, ŋu o. Nue wotsɔna gblɔa Kristotɔwo ƒe nufiafiawo na amewo. Nukunuawo ɖe vi elabena woɖee fia be Mawue le megbe na Kristo-hamea.\nGake Paulo ɖe eme be nukunu siawo nu ava yi ne womegahiã o. “Nenye nyagbɔgblɔɖiwo la, woaɖe wo ɖa, nenye gbegbɔgblɔwo la, woadzudzɔ, nenye sidzedze la, woaɖee ɖa. Elabena míenyaa nu afã kple afã, eye míegblɔa nya ɖi afã kple afã. Ke ne nu blibo la va va la, ekem woaɖe nusiwo nye afãafãwo la ɖa.”—Korintotɔwo I, 13:8-10.\nBiblia kpakple nyadigbalẽwo kple numekugbalẽwo va le amewo si egbea. Kristotɔ siwo wu miliɔn ade siwo wona hehee la le kpekpem ɖe amewo ŋu Mawu ŋuti sidzedze si le Biblia me la le wo si sum. Eyata nukunuwo megahiã hafi woaɖo kpe edzi be Yesu Kristoe nye Ðela si Mawu ɖo alo hafi woaɖee afia be Yehowa le megbe na esubɔlawo o.\nƉoe Ɖe Amewo Ɖoe Ɖe Amewo Nukunuwo—Nu Ŋutɔŋutɔe Wonyea alo Nyakpakpawoe?\nw05 2/15 axa 3-5


Ðe Nèbua Haxɔsetɔ Tsitsiwo Ame Veviwoea?\nGbetakpɔxɔ—Tata Si Míesrɔ̃na | September 2003\nGBE BUBU Albanian Arabic Bengali Bicol Bislama Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Cibemba Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Gujarati Hiligaynon Hindi Hungarian Igbo Indonesian Italian Japanese Kannada Korean Latvian Lithuanian Malagasy Malayalam Marathi Mizo Myanmar Norwegian Pangasinan Papiamento (Aruba) Papiamento (Curaçao) Polish Portuguese Punjabi Rarotongan Romanian Samoan Sepedi Setswana Shona Silozi Sinhala Slovak Slovenian Spanish Sranantongo Swahili Swedish Tagalog Telugu Thai Tshiluba Tsonga Turkish Twi Ukrainian Urdu Vietnamese\nESI blema Israel dukɔa nɔ nubabla ƒe ƒomedodo me kple Mawu la, ede se na wo be: “Amegã ta ɣi ŋku me nanɔ tsitre ɖo, eye bu amegã ɖeɖi la, eye navɔ̃ wò Mawu la.” (Mose III, 19:32) Eyata bubudede ame tsitsi ŋu nye dɔdasi kɔkɔe si do ƒome kple ɖokuibɔbɔ ɖe Mawu te. Togbɔ be Kristotɔwo megale Mose ƒe Sea te egbea o hã la, eɖoa ŋku edzi na mí be Yehowa bua esubɔla siwo nye ame tsitsiwo be wole vevie hexɔ asi na ye. (Lododowo 16:31; Hebritɔwo 7:18) Ðe míeɖea Yehowa ƒe nukpɔsusua fiana? Ðe míebua nɔviŋutsu kple nɔvinyɔnu Kristotɔ tsitsiwo ame veviwoea?\nEbu Exɔlɔ̃ Tsitsia Ame Vevii\nBiblia ŋutinya aɖe si te gbe ɖe bubudede ame tsitsiwo ŋu dzi dze le Fiawo ƒe Agbalẽ Evelia me. Eƒo nu tso alesi nyagblɔɖila ɖevitɔ Elisa va xɔ ɖe nyagblɔɖila tsitsi Eliya teƒe ŋu. Bu nusi dzɔ le Eliya ƒe ŋkeke mamlɛ si dzi wòsubɔ Israel ƒe to ewo fiaɖuƒea ŋu kpɔ.\nGbemagbe la, Yehowa de se na nyagblɔɖila tsitsi la be wòazɔ mɔ atso Gilgal ayi Betel, tso Betel ayi Yerixo, eye tso Yerixo ayi Yordan-tɔsisi to. (Fiawo II, 2:1, 2, 4, 6) Le Eliya ƒe mɔzɔzɔ ma si ade kilometa 50 me la, eƒoe ɖe Elisa nu zi etɔ̃ be wòatrɔ le ye yome. Gake abe alesi ɖetugbi Rut gbe be yemagblẽ Naomi ɖi o ƒe alafa aɖewo do ŋgɔ ene la, nenema ke Elisa gbe be yemagblẽ nyagblɔɖila tsitsi la ɖi o. (Rut 1:16, 17) Elisa gblɔ zi gbɔ zi etɔ̃ be: “Meta Yehowa ƒe agbe kple wò agbe: Ne magblẽ wò ɖi fĩ!” (Fiawo II, 2:2, 4, 6) Vaseɖe ɣemaɣi la, Elisa subɔ Eliya ƒe ade aɖewo va yi xoxo. Ke hã edi be yeasubɔ kple Eliya alesi yeate ŋui. Le nyateƒe me la, ŋutinyaa gblɔ kpe ɖe eŋu be: ‘Esime wogale nu ƒom le yiyim la, kpɔ ɖa, Eliya lia yi dziƒo.’ (Kpukpui 11) Eliya kple Elisa nɔ dze ɖom vaseɖe Eliya ƒe subɔsubɔ le Israel ƒe ɣeyiɣi mamlɛa me. Edze ƒã be nyagblɔɖila ɖevitɔ nɔ didim vevie be yeaxɔ nufiame kple dzideƒonya geɖe alesi yeate ŋui tso nyagblɔɖila tsitsitɔ, si si nuteƒekpɔkpɔ le wu la gbɔ. Eme kɔ ƒã be ebu exɔlɔ̃ tsitsia ame vevii.\n‘Abe Fofowo Kple Dadawo Ene’\nMesesẽ be woakpɔ nusita Elisa lɔ̃ nyagblɔɖila tsitsitɔ abe xɔlɔ̃—abe gbɔgbɔmefofo gɔ̃ hã—ene o. (Fiawo II, 2:12) Hafi Eliya ƒe dɔdasi le Israel nawu enu teti la, egblɔ na Elisa be: “Bia nusi mawɔ na wo, hafi woatsɔm adzoe le gbɔwò.” (Kpukpui 9) Eyata Eliya tsɔ ɖe le amesi ava xɔ ɖe eteƒe ƒe gbɔgbɔ me dedienɔnɔ me kple le Mawu ƒe dɔa ƒe edziyiyi me vaseɖe nuwuwu.\nEgbea la, enyea dzidzɔ be woakpɔ fofo kple dada ƒe ɖetsɔleme ma si mía nɔviŋutsu kple nɔvinyɔnu Kristotɔ tsitsiwo ɖena fiana ne wole woƒe sidzedze kple nunya fiam sɔhɛawo. Le kpɔɖeŋu me, lɔlɔ̃nu faa dɔwɔla siwo le subɔsubɔm ɣeyiɣi didi le Yehowa Ðasefowo ƒe alɔdzedɔwɔƒea lɔ̃na faa kpena ɖe Betel-ƒomea me tɔ yeyewo ŋu be aɖaŋu si wohiã na dɔwɔwɔ la nasu wo si. Nenema ke dzikpɔla mɔzɔlawo kple wo srɔ̃wo siwo tsɔ ƒe geɖe srã hameawo kpɔ la tsɔa dzidzɔ gblɔa woƒe nuteƒekpɔkpɔ gbogboawo na amesiwo hem wole la be woazu subɔla mɔzɔlawo. Gawu la, le Yehowa Ðasefowo ƒe hameawo me le xexeame godoo la, nɔviŋutsu kple nɔvinyɔnu tsitsi siwo subɔ Yehowa nuteƒewɔwɔtɔe ƒe gbogbowo li siwo tsɔ dzidzɔ gblɔa woƒe nunya kple nuteƒekpɔkpɔ na hamea me tɔ yeyewo.—Lododowo 2:7; Filipitɔwo 3:17; Tito 2:3-5.\nDzotsɔtsɔɖeameŋu si Kristotɔ tsitsi vevi siawo ɖena fiana la na bubudede wo ŋu nyea dzidzɔ nyateƒe. Eyata míedi be míasrɔ̃ Elisa ƒe kpɔɖeŋua eye míakpɔ ŋudzedze ɖe haxɔsetɔ tsitsi siawo ŋu vevie. Abe alesi apostolo Paulo xlɔ̃ nu mí ene la, mina míayi edzi abu “ame tsitsi . . . abe fofo ene, kple nyɔnu tsitsiwo abe dadawo ene.” (Timoteo I, 5:1, 2) Ne míewɔe alea la, míanɔ asi kpem ɖe Kristo-hamea ŋu le xexeame godoo be nuwo natsɔ afɔ ahayi edzi nyuie.\nElisa di vevie be yeasubɔ kple Eliya alesi yeate ŋui\nÐeviwo kpɔa viɖe geɖe tsoa Kristotɔ tsitsiwo gbɔ\nƉoe Ɖe Amewo Ɖoe Ɖe Amewo Ðe Nèbua Haxɔsetɔ Tsitsiwo Ame Veviwoea?\nw03 9/1 axa 30-31\n‘Subɔsubɔha Vavã’ Ðeka Koe Lia?\nKristotɔwo ƒe Xɔseha Vavã Ðeka La—Eli Ŋutɔŋutɔ\nNa Yehowa Nanye Amesi Ŋu Nèɖoa Ŋu ɖo\nÐo Ŋu Ðe Yehowa Ŋu Bliboe Le Xaxaɣiwo\nKafu Yehowa “le Amehawo Dome”\nYehowa Léa Be Na Mí Ɣesiaɣi\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA September 2003\nƉoe Ɖe Amewo Ɖoe Ɖe Amewo GBETAKPƆXƆ—TATA SI MÍESRƆ̃NA September 2003\nGBETAKPƆXƆ—TATA SI MÍESRƆ̃NA September 2003


Psalmowo 90 - Holy Bible [Ewe Bible 1913] - (Psa 90)\nMose, Mawu ƒe ame, ƒe gbedodoɖa. Aƒetɔ, sitsoƒe nènye na mí tso dzidzime yi dzidzime.\nHafi towo nava do, eye anyigba kple xexeme nadzɔ la, wòe nye Mawu tso mavɔ me yi mavɔ me.\nWòe nana amegbetɔwo gatrɔna zua kewɔ, eye nègblɔna bena: Mitrɔ gbɔ, mi amegbetɔviwo!\nElabena ƒe akpe le ŋkuwò me ahe etsɔ ŋkeke, si nu va yi, kple ŋudzɔɣi le zã me ene.\nEkplɔ wo yii, alɔ̃dɔdɔ ko wonye; ŋdi la wodze abe gbe ene.\nŊdi la eƒo se, eye wòdze, fiẽ la woyae, eye wòƒu.\nElabena wò dɔmedzoe na mía nu yi, eye wò dziku ɖe mi ɖa kple ŋɔdzi.\nEtsɔ míaƒe vodadawo ɖo wò ŋku me, kple míaƒe nu ɣaɣlawo ɖo wò mo ƒe kekeli nu.\nElabena miaƒe ŋkekewo katã nu yi le wò dziku la nu, míaƒe ƒewo vɔ ɖe mi abe ame ƒe ŋeŋe ene.\nMíaƒe agbenɔƒewo nye ƒe blaadre, ne ede ƒã la, ƒe blanyi, eye fuɖename kple hlã nye wo aɖegbeƒonu; elabena wova yi kabakaba, eye míedze.\nAmekae dze si wò dɔmedzoe ƒe ŋusẽ kple wò dziku de alesi woavɔ̃ wò nui?\nYehowa, trɔ kɔ dzro! Vaseɖe ɣekaɣie? Eye na wò dɔme natrɔ de wò dɔlawo ŋu!\nTsɔ wò amenuveve ɖi ƒo na mí le ŋdi, ekema míatso aseye, eye míakpɔ dzidzɔ le míaƒe ŋkekewo katã me!\nDo dzidzɔ na mí ɖe ɣeyiɣi, si nète mí ɖe anyi, kple ƒe, siwo me dzɔgbevɔ̃e ɖi kpe mí la nu!\nNa wo dɔwɔwɔ nadze na wò dɔlawo, eye wò atsyɔ̃ nanɔ viwòwo ŋu!\nAle Aƒetɔ, mía Mawu, ƒe ɖɔmenyo nanɔ mía dzi, eye wòana míaƒe asinudɔwo nali ke zã na mi, ẽ, míaƒe asinudɔwo wòana woayi dzi nyuie!


4 Mose 36 | Biblia Le Internet Dzi | Xexe Yeye Gɔmeɖeɖe\n4 Mose 36:1-13\nSrɔ̃ɖeɖe kple nyɔnu ƒe domenyinyi ŋuti se (1-13)\n36 Eye Gilead, si nye Makir+ vi, Manase vi, tso Yosef ƒomea me la ƒe ƒometatɔwo va gblɔ le Mose kple Israel-viwo ƒe tatɔawo ŋkume 2 be: “Yehowa gblɔ na nye aƒetɔ be wòadzidze nu+ ɖe anyigba la dzi amae na Israel-viwo wòanye woƒe domenyinu; eye Yehowa gblɔ na nye aƒetɔ be wòatsɔ mía nɔviŋutsu Zelofehad ƒe domenyinu ana vianyɔnuwo.+ 3 Ne ŋutsu siwo tso Israel ƒe to bubuawo me ɖe wo la, ekema nyɔnuawo ƒe domenyinu la ado le mía fofowo ƒe domenyinu la me ava kpe ɖe to si me woɖe srɔ̃ le la ƒe domenyinu ŋu, ale be woaɖee le domenyinu si wodzidze nu tsɔ na mí la me. 4 Eye ne Ablɔɖeƒe+ la ɖo na Israel-viwo la, ekema woatsɔ nyɔnuawo ƒe domenyinu akpe ɖe to si me woɖe srɔ̃ le la ƒe domenyinu ŋu, ale be woƒe domenyinu la ado le mía fofowo ƒe to la ƒe domenyinu me.” 5 Eye Mose gblɔ se si Yehowa de la na Israel-viwo be: “Yosef viwo ƒe to la ƒe nya la le eme. 6 Esiae nye nya si Yehowa gblɔ le Zelofehad vinyɔnuwo ŋu, ‘Woate ŋu aɖe ame si nyo wo ŋu la faa. Gake wo fofowo ƒe to la ƒe ƒomea me koe woaɖe srɔ̃ le. 7 Israel-viwo ƒe domenyinu aɖeke nagatso to ɖeka si me ayi to bubu si me o, elabena ele be Israel-viwo dometɔ ɖe sia ɖe nalé tɔgbuiawo ƒe to la ƒe domenyinu ɖe te. 8 Vinyɔnu ɖe sia ɖe si xɔ domenyinu le Israel ƒe toawo dome la naɖe srɔ̃ tso fofoa ƒe to la me,+ ale be Israel-viwo tɔgbuiwo ƒe domenyinu nagado le wo si me o. 9 Domenyinu aɖeke nagatso to ɖeka si me ayi to bubu si me o, elabena ele be Israel ƒe toawo dometɔ ɖe sia ɖe nalé eya ŋutɔ ƒe domenyinu ɖe te.’” 10 Zelofehad vinyɔnuwo wɔ abe ale si tututu Yehowa de se na Mose ene.+ 11 Eya ta Mahla, Tirza, Hogla, Milka kple Noa, siwo nye Zelofehad+ vinyɔnuwo, ɖe wo fofo nɔviŋutsuwo ƒe viwo. 12 Woɖe srɔ̃ le Yosef vi Manase ƒe ƒomeawo me, ne woƒe domenyinu la nakpɔtɔ anɔ wo fofo ƒe ƒomea ƒe to la si me. 13 Esiawoe nye se kple ɖoɖo siwo Yehowa tsɔ na Israel-viwo to Mose dzi le Moab tagba, le Yordan nu, le Yeriko gbɔ.+


Nye Mawu Xɔlɔ̃ Tegbee!\nEbia agbagbadzedze hafi nàte ŋu adze xɔlɔ̃; ebia agbagbadzedze hafi nànye ame aɖe xɔlɔ̃ ɖaa. Woayra wò ŋutɔ ɖe agbagba siwo nàdze be yeava zu Mawu xɔlɔ̃ ahayi edzi anye exɔlɔ̃ ɖaa la ta. Yesu gblɔ na amesiwo xɔ edzi se bena: “Nyateƒe la lawɔ mi ablɔɖeviwoe.” (Yohanes 8:32) Nukae nya ma fia?\nÀte ŋu anɔ ablɔɖe me fifia. Àte ŋu avo tso alakpanufiafia kple alakpanya siwo Satana kaka la ƒe ŋusẽkpɔɖeamedzi me. Àte ŋu avo tso mɔkpɔkpɔmanɔamesi si xɔ ame miliɔn geɖe siwo menya Yehowa o ƒe agbe me la me. (Romatɔwo 8:22) Mawu xɔlɔ̃wo vo tso “vɔvɔ̃ na ku” gɔ̃ hã me.—Hebritɔwo 2:14, 15.\nAblɔɖe ate ŋu asu asiwò le Mawu ƒe xexe yeyea me. Ablɔɖe wɔnuku ka gbegbee nye si ate ŋu asu asiwò le etsɔme! Le Paradisonyigbaa dzi la, míavo tso aʋawɔwɔ, dɔléle, kple nuvlowɔwɔ si me. Míavo tso hiãkame kple dɔwuame si me. Míavo tso tsitsi kple ku si me. Míavo tso vɔvɔ̃, ameteteɖeanyi, kple madzɔmadzɔnyenye si me. Biblia gblɔ le Mawu ŋu be: “Èʋu wò asi me, eye nètsɔ nu gbagbewo katã ƒe nudidi ɖi ƒo na woe.”—Psalmo 145:16.\nMawu xɔlɔ̃wo anɔ agbe tegbee. Agbe mavɔ nye nunana xɔasi aɖe si Mawu ana amesiwo katã di be yewoadze xɔ̃e. (Romatɔwo 6:23) Wò ya bu alesi wòanɔ be nànɔ agbe tegbetegbe ŋu kpɔ ko!\nƔeyiɣi anɔ asiwò nàwɔ nu geɖe. Ðewohĩ àdi be yeasrɔ̃ haƒonu aɖe ƒoƒo. Alo àdi be yeasrɔ̃ nutata alo anye atikpala. Ðewohĩ àdi be yeasrɔ̃ nu tso lãwo alo numiemiewo ŋu. Alo anɔ eme be àdi be yeazɔ mɔ anya dukɔ vovovowo me anya ame vovovowo. Ne èle agbe tegbee la, àte ŋu awɔ nusiawo katã bɔbɔe!\nƔeyiɣi anɔ asiwò nàdze xɔlɔ̃ geɖe. Agbenɔnɔ tegbee ana be nàva nya ame bubu geɖe siwo hã va zu Mawu xɔlɔ̃wo. Àva nya woƒe ŋutetewo kple nɔnɔme nyuiwo, eye woava nye wò hã xɔ̃wòwo. Àlɔ̃ wo, eye woalɔ̃ wò. (Korintotɔwo I, 13:8) Agbenɔnɔ tegbetegbe ana nàkpɔ ɣeyiɣi geɖe atsɔ adze xɔlɔ̃ amesiame le anyigba dzi! Esi nyo wu wo katãe nye be ne ƒe alafawo va le yiyim la, mia kple Yehowa dome xɔlɔ̃wɔwɔa anɔ sesẽm ɖe edzi ɖaa. Neva eme be nànye Mawu xɔlɔ̃ tegbee!\nMawu ƒe Nya de dzi ƒo be Kristotɔwo naƒo ƒu ɖekae. Srɔ̃ nu tso ale si hadede sia tɔgbi aɖe vi na wòe ŋu.


Ame Bubu Aɖeke Meƒo Nu Alea Kpɔ O | Yesu Ƒe Agbemeŋutinya\n“Ame Aɖeke Meƒo Nu Alea Kpɔ O”\nWODƆ ATIKPLƆTƆWO ÐA BE WOALÉ YESU\nNIKODEMO ƲLI YESU TA\nYesu gakpɔtɔ le Yerusalem le Agbadɔŋkekenyuia ɖuɣi. Dzidzɔe wònye nɛ be “ameha la dometɔ geɖewo xɔ [ye dzi] se.” Gake esia medzɔ dzi na subɔsubɔhakplɔlawo ya o. Wodɔ atikplɔtɔwo, siwo tsɔa dɔ na wo abe kpovitɔwo ene, la ɖa be woaɖalée. (Yohanes 7:31, 32) Gake Yesu medze agbagba be yeabe o.\nÐe ema teƒe la, Yesu yi edzi nɔ nu fiam le gaglãgbe le Yerusalem nɔ gbɔgblɔm be: “Maganɔ mia gbɔ vie hafi adzo ayi ame si dɔm ɖa la gbɔ. Miadim, ke miakpɔm o, eye afi si manɔ la, miate ŋu ava afi ma o.” (Yohanes 7:33, 34) Yudatɔwo mese eƒe nyaa gɔme o, eya ta wogblɔ le wo nɔewo dome be: “Afi kae ame sia ɖo be yeayi, si tae míagakpɔe o? Alo ɖe wòɖoe be yeayi Yudatɔ siwo kaka ɖe Helatɔwo dome la gbɔ aɖafia nu Helatɔwoa? Nya sia si wògblɔ be, ‘Miadim, ke miakpɔm o, eye afi si manɔ la, miate ŋu ava afi ma o’ la gɔme ɖe?” (Yohanes 7:35, 36) Ke hã Yesu nɔ nu ƒom tso eƒe ku kple tsitretsitsi ayi dziƒo ŋu, eye eƒe futɔwo mate ŋu akplɔe ɖo ayi afi ma o.\nAzãɖuɖua ƒe ŋkeke adrelia ɖo. Le azãɖuɣia ƒe ŋdi sia ŋdi la, nunɔla aɖe kɔa tsi si woku tso Siloam-ta la me ɖe anyi ale be wòasi ayi ɖe vɔsamlekpui si le gbedoxɔa me la te. Anye be esia dzie Yesu nɔ susu hem yi esi wòkɔ gbe dzi gblɔ be: “Ne tsikɔ le ame aɖe wum la, neva gbɔnye ne wòano tsi. Ame si xɔa dzinye sena la, ‘Agbetsitɔsisiwo asi tso eme,’ abe ale si ko ŋɔŋlɔ la gblɔe ene.”—Yohanes 7:37, 38.\nNu si adzɔ ne wotsɔ gbɔgbɔ kɔkɔe si ami na Yesu ƒe nusrɔ̃lawo be woava nɔ agbe le dziƒo la ŋu nya gblɔmee wònɔ. Yesu ƒe ku megbee woatsɔ gbɔgbɔa asi ami na wo. Tso Pentekoste ŋkekea dzi le ƒe si kplɔe ɖo me la, agbetsitɔsisiwo de asi sisi me esi nusrɔ̃la siwo wotsɔ gbɔgbɔ si ami na la nɔ nyateƒea gblɔm na amewo.\nAle si Yesu fia nui la na ame aɖewo gblɔ be: “Vavãe, ame siae nye Nyagblɔɖila la.” Edze ƒãa be nyagblɔɖila si lolo wu Mose, si ŋu nya wogblɔ ɖi lae wowɔnɛ. Ame bubuwo gblɔ be: “Ame siae nye Kristo la.” Gake ame bubuwo he nya be: “Ðe Kristo la atso Galilea? Ðe ŋɔŋlɔ la megblɔ be David ƒe dzidzime la mee Kristo la adzɔ tso, eye wòatso Betlehem, si nye kɔƒe si me David nɔ la me oa?”—Yohanes 7:40-42.\nAle mama ɖo ameha la dome. Togbɔ be wo dometɔ aɖewo di be woalé Yesu hã la, ame aɖeke meka asi eŋu o. Esi atikplɔtɔwo trɔ yi nunɔlagãwo kple Farisitɔwo gbɔ asi gbɔlo la, wobia wo be: “Nu ka tae miekplɔe vɛ o?” Woɖo eŋu be: “Ame aɖeke meƒo nu alea kpɔ o.” Subɔsubɔhaŋgɔnɔlawo de asi fewuɖuɖu kple amedzudzu me dzikutɔe gblɔ be: “Alo ɖe wòflu miawo hã? Ðe amegãwo alo Farisitɔwo dometɔ aɖe xɔ edzi sea? Ke fiƒodemewoe ameha sia si menya Se la o la nye.”—Yohanes 7:45-49.\nEsia na Nikodemo si nye Farisitɔ kple Sanhedrin la me tɔ la do dzi ƒo nu ɖe Yesu nu. Ƒe eve kple afã do ŋgɔ la, Nikodemo va Yesu gbɔ le zã me hegblɔ be yexɔ eyama dzi se. Azɔ Nikodemo gblɔ be: “Ðe míaƒe Se la drɔ̃a ʋɔnu ame nenye be womese eƒe numegbe gbã henya nu si wòwɔ la oa?” Nya kae wogblɔ tsɔ ɖo eƒe nyaa ŋu? Wogblɔ be: “Alo Galileatɔe wò hã nènyea? Dzro eme, eye àkpɔe be nyagblɔɖila aɖeke matso Galilea o.”—Yohanes 7:51, 52.\nŊɔŋlɔawo megblɔe tẽe be nyagblɔɖila aɖe atso Galilea ya o. Ke hã Mawu ƒe Nya la ɖee fia be Kristo la atso afi ma; wogblɔe ɖi be “kekeli gã aɖe” aklẽ na “dukɔwo ƒe Galilea.” (Yesaya 9:1, 2; Mateo 4:13-17) Gawu la, wodzi Yesu le Betlehem eye enye David ƒe dzidzimevi, abe ale si wogblɔe ɖi ene. Togbɔ be Farisitɔwo anya esia hã la, anye be woawo gbɔe wòtso be susu totro vovovowo su ameawo si ku ɖe Yesu ŋu.\nMɔ ka nue Yesu anya nɔ susu hem yi nu si wowɔna ŋdi sia ŋdi le ŋkekenyuia ɖuɣi dzi le?\nNu ka tae atikplɔtɔwo melé Yesu o, eye aleke subɔsubɔhaŋgɔnɔlawo wɔ nui?\nNu kae ɖee fia be Kristo la ado tso Galilea?\nYesu Ðe ‘Nunya si Tso Mawu Gbɔ’ Fia\nAleke Yesu ƒe nufiafiawo na asrafo siwo wodɔ be wòaɖalé vɛ la trɔ asiƒuƒlu?


Luka 22 | Biblia Le Internet Dzi | Xexe Yeye Gɔmeɖeɖe\nNunɔlawo ɖo nugbe be yewoawu Yesu (1-6)\nDzadzraɖo hena Ŋutitotoŋkekenyui mamlɛa (7-13)\nAƒetɔ ƒe Fiẽnuɖuɖu la ɖoɖo anyi (14-20)\n“Ame si adem asi la le kplɔ̃a ŋu kplim” (21-23)\nNyaʋiʋli sesẽ ku ɖe ame si nye gã ŋu (24-27)\nYesu bla nu kpli wo hena fiaɖuƒe (28-30)\nYesu gblɔ ɖi be Petro agbe nu le ye gbɔ (31-34)\nDzadzraɖo hiã; yi eve la (35-38)\nYesu ƒe gbedodoɖa le Amitoa dzi (39-46)\nWolé Yesu (47-53)\nPetro gbe nu le Yesu gbɔ (54-62)\nWoɖu fewu le Yesu ŋu (63-65)\nWodrɔ̃ ʋɔnu Yesu le Sanhedrin la (66-71)\n22 Ke Amɔwɔ Maʋamaʋã Bolo Ŋkekenyui, si woyɔna be Ŋutitoto,+ la gogo.+ 2 Eye nunɔlawo ƒe tatɔwo kple agbalẽfialawo le mɔ si dzi woato awu Yesu la dim,+ elabena wole vɔvɔ̃m na dukɔ la.+ 3 Azɔ Satana ge ɖe Yuda, si woyɔna be Iskariot, eye wònye Ame Wuieveawo dometɔ ɖeka la me+ 4 eye wòyi ɖaƒo nu kple nunɔlawo ƒe tatɔwo kple gbedoxɔa dzi kpɔlawo ƒe amegãwo le ale si wòawɔ adee asi na wo la ŋu.+ 5 Ale dzi dzɔ wo, eye wolɔ̃ ɖe edzi be yewoana klosalogae.+ 6 Yuda lɔ̃ ɖe edzi, eye wòle mɔnu dim be yeadee asi esime ameha la manɔ eŋu o. 7 Amɔwɔ Maʋamaʋã Bolo Ŋkekenyuia ƒe ŋkeke si dzi wòle be woatsɔ ŋutitotolã la asa vɔe le la ɖo;+ 8 eya ta Yesu dɔ Petro kple Yohanes gblɔ be: “Miheyi ɖadzra ŋutitotoa ɖo na mí ne míaɖu.”+ 9 Wobiae be: “Afi kae nèdi be míadzrae ɖo le?” 10 Eɖo eŋu na wo be: “Kpɔ ɖa! Ne miege ɖe dua me la, ŋutsu aɖe si tsɔ tsize la ado go mi. Midze eyome yi aƒe si me wòage ɖo la me.+ 11 Eye migblɔ na aƒea tɔ be, ‘Nufiala be míabia wò be: “Afi kae amedzroxɔ si me nye kple nye nusrɔ̃lawo míaɖu Ŋutitotoa le la le?”’ 12 Eye ame ma afia xɔ gã aɖe mi le dziƒoxɔ dzi, si me xɔmenuwo le. Midzrae ɖo le afi ma.” 13 Ale woyi, eye wokpɔe abe ale si tututu wògblɔe na wo ene, eye wodzra ɖo ɖe Ŋutitotoŋkekenyui la ŋu. 14 Esi gaƒoƒo la de la, eya kple eƒe apostoloawo bɔbɔ nɔ kplɔ̃ ŋu.+ 15 Eye wògblɔ na wo be: “Medi vevie be maɖu Ŋutitoto sia kpli mi hafi makpe fu; 16 elabena mele egblɔm na mi be, nyemagaɖui ake o va se ɖe esime wòva eme keŋ le Mawu Fiaɖuƒe la me.” 17 Eye esi wòxɔ kplu la, eda akpe eye wògblɔ be: “Mia dometɔ ɖe sia ɖe nexɔe eye wòano le enu, 18 elabena mele egblɔm na mi be, tso fifia dzi la, nyemegale wain no ge akpɔ o va se ɖe esime Mawu Fiaɖuƒe la va ɖo.” 19 Azɔ etsɔ abolo,+ da akpe, ŋe eme, eye wòtsɔe na wo gblɔ be: “Esia le tsitre ɖi na nye ŋutilã+ si woatsɔ ana ɖe mia ta.+ Minɔ esia wɔm hena ŋkuɖoɖo dzinye.”+ 20 Nenema kee wòtsɔ kplu la hã le fiẽnuɖuɖu la megbe hegblɔ be: “Kplu sia le tsitre ɖi na nubabla yeye+ si wowɔ to nye ʋu,+ si woakɔ ɖe anyi le mia ta la, dzi.+ 21 “Ke mikpɔ ɖa, ame si adem asi la le kplɔ̃a ŋu kplim.+ 22 Elabena vavãe, Amegbetɔvi la le kuku ge abe ale si wogblɔe ɖi le eŋuti ene;+ gake baba na ame ma, si adee asi!”+ 23 Ke wode asi wo nɔewo biabia me be yewo dometɔ ka gɔ̃e le nu sia wɔ ge hã.+ 24 Azɔ nyaʋiʋli sesẽ aɖe hã ɖo wo dome le wo dometɔ si nye gãtɔ la ŋuti.+ 25 Ke egblɔ na wo be: “Dukɔwo ƒe fiawo ɖua aƒetɔ ɖe wo dzi, eye woyɔa ame siwo kpɔa ŋusẽ ɖe wo dzi la be Dɔmenyolawo.+ 26 Ke miawo ya miganɔ nenema o.+ Ke boŋ ame si nye gãtɔ le mia dome la nanɔ abe ɖevitɔ ene,+ eye ame si xɔa ŋgɔ la nanɔ abe ame si le subɔsubɔm ene. 27 Evɔ la, ame kae nye gã wu, ame si le nu ɖum le kplɔ̃ ŋu lae loo alo ame si le subɔsubɔm yea? Menye ame si bɔbɔ nɔ kplɔ̃ ŋuti ye oa? Ke nye la, mele mia dome abe ame si le subɔsubɔm ene.+ 28 “Ke miawoe nye ame siwo ku ɖe ŋunye+ le nye tetekpɔwo me;+ 29 eya ta mele nu blam kpli mi, abe ale si Fofonye hã bla nu kplim ene, hena fiaɖuƒe,+ 30 be miaɖu nu ano nu le nye kplɔ̃ ŋu le nye Fiaɖuƒe la me,+ eye mianɔ fiazikpuiwo dzi+ adrɔ̃ ʋɔnu Israel to wuieveawo.+ 31 “Simon, Simon, kpɔ ɖa, Satana le didim be yeagbɔ mi katã abe ale si wogbɔa lu ene.+ 32 Ke meɖe kuku ɖe tawò, be wò xɔse nu nagatsi o;+ eye wò la, ne ètrɔ la, do ŋusẽ nɔviwòwo.”+ 33 Ke egblɔ nɛ be: “Aƒetɔ, mele klalo be mayi gaxɔ me kple ku me siaa kpli wò.”+ 34 Eye Yesu gblɔ nɛ be: “Petro, mele egblɔm na wò be: Koklo mele atɔ ku ge egbea hafi nàsẽ nu zi etɔ̃ be yemenyam o.”+ 35 Egabia wo be: “Esi medɔ mi, eye gakotoku, nuɖuɖukotoku kple afɔkpa menɔ mia si o la,+ ɖe nane hiã mia?” Woɖo eŋu be: “Ao!” 36 Eye wògblɔ na wo be: “Ke azɔ la, ame si si gakotoku le la, netsɔe, nenema kee mitsɔ nuɖuɖukotoku hã, eye ame si si yi mele o la nedzra eƒe awudziwui, ne wòaƒle ɖeka. 37 Elabena mele egblɔm na mi be, ele be nu si woŋlɔ ɖi be, ‘Wobui ɖe sedzimawɔlawo dome’+ la nava eme ɖe dzinye. Elabena nu si woŋlɔ ɖi le ŋunye la le eme vam.”+ 38 Eye wogblɔ be: “Aƒetɔ, kpɔ ɖa! Yi evee nye esi.” Egblɔ na wo be: “Esɔ gbɔ.” 39 Esi wòdo go la, eyi Amito la dzi abe ale si wòlɔ̃a wɔwɔ ene, eye nusrɔ̃lawo kplɔe ɖo.+ 40 Esi wòɖo teƒea la, egblɔ na wo be: “Minɔ gbedodoɖa dzi, be miagadze tetekpɔ me o.”+ 41 Eye wòdzo le wo gbɔ yi adzɔge vie* hedze klo do gbe ɖa 42 be: “Fofo, ne èlɔ̃ la, na kplu sia nato ŋunye. Gake menye nye lɔlɔ̃nu o, ke boŋ tɔwò nava eme.”+ 43 Eye mawudɔla aɖe tso dziƒo ɖe eɖokui fiae hedo ŋusẽe.+ 44 Ke exa nu vevie, eye wògado gbe ɖa vevie wu;+ eye eƒe fifia zu abe ʋu ene le gegem ɖe anyigba toŋtoŋ. 45 Esi wòdo gbe ɖa vɔ la, etso yi nusrɔ̃lawo gbɔ eye wòkpɔ wo wole alɔ̃ dɔm elabena nuxaxa na wogbɔdzɔ.+ 46 Eye wògblɔ na wo be: “Nu ka tae miele alɔ̃ dɔm? Mifɔ, eye minɔ gbedodoɖa dzi, ne miagadze tetekpɔ me o.”+ 47 Esi wògale nuƒoƒo dzi la, kpɔ ɖa, ameha aɖe si Yuda, si nye Ame Wuieveawo dometɔ ɖeka, le ŋgɔ na la va do, eye wòte ɖe Yesu ŋu gbugbɔ nu nɛ.+ 48 Ke Yesu gblɔ nɛ be: “Yuda, nugbugbɔe nètsɔ le Amegbetɔvi la dem asia?” 49 Esi ame siwo le eŋu la kpɔ nu si gbɔna dzɔdzɔ ge la, wobia be: “Aƒetɔ, mída yi woa?” 50 Wo dometɔ ɖeka gɔ̃ hã da yi nunɔlagã ƒe kluvi, eye wòkpa eƒe ɖusimeto.+ 51 Ke Yesu gblɔ be: “Nese ɖe afi ma.” Eye wòka asi amea ƒe to ŋu heda gbe le eŋu. 52 Azɔ Yesu gblɔ na nunɔlawo ƒe tatɔwo kple gbedoxɔ la dzi kpɔlawo ƒe amegãwo kpakple dumegã siwo va elé ge la be: “Yiwo kple kpowoe mietsɔ va be yewoalém abe adzodala enea?+ 53 Esi menɔ mia gbɔ le gbedoxɔa me tso ŋkeke yi ŋkeke la,+ mielém kpɔ o.+ Ke esiae nye miaƒe gaƒoƒo kple viviti ƒe ŋusẽ la.”+ 54 Eye wolée hekplɔe yi nunɔlagã la ƒe me;+ ke Petro le wo yome le adzɔge ɖaa.+ 55 Esi wodo dzo ɖe aƒea titina, eye wo katã wonɔ anyi ɖe egbɔ la, Petro hã nɔ anyi ɖe wo dome.+ 56 Ke dɔlanyɔnu aɖe kpɔe wònɔ anyi ɖe dzo si klẽ ɖe teƒea la gbɔ, eye wòkpɔe dũu hegblɔ be: “Ame sia hã nɔ eŋu.” 57 Ke esẽ nu be: “Nyɔnu, nyemenyae o.” 58 Le ɣeyiɣi kpui aɖe megbe la ame bubu kpɔe, eye wògblɔ be: “Wò hã wo dometɔ ɖekae nènye.” Ke Petro ɖo eŋu be: “Ŋutsu, nyemele wo dome o.”+ 59 Eye anɔ gaƒoƒo ɖeka megbe la, ame bubu aɖe hã va gblɔ kple kakaɖedzi be: “Nyateƒee, ame sia hã nɔ eŋu; elabena Galileatɔ hãe wònye!” 60 Ke Petro ɖo eŋu be: “Ŋutsu, nyemenya nya si gblɔm nèle o.” Eye enumake esi mekpɔ ɖe nu le nyaa me o la, koklo ku atɔ. 61 Eye Aƒetɔ la trɔ kpɔ Petro, eye Petro ɖo ŋku Aƒetɔ la ƒe nya si wògblɔ nɛ la dzi be: “Hafi koklo naku atɔ egbea la, àgbe nu le gbɔnye zi etɔ̃.”+ 62 Eye wòdo go yi xexe ɖafa avi vevie. 63 Ke ame siwo le eŋu dzɔm la de asi fewuɖuɖu me le eŋu+ hele eƒom,+ 64 eye wotsyɔ nu mo nɛ henɔ ebiam be: “Gblɔe na mí! Ame kae ƒo wò?” 65 Eye wogblɔ busunya bubu geɖewo ɖe eŋu. 66 Esi ŋu ke la, dumegãwo ƒe ha, nunɔlawo ƒe tatɔwo kple agbalẽfialawo siaa va ƒo ƒu,+ eye wokplɔe yi woƒe Sanhedrin takpexɔ la me hebiae be: 67 “Ne wòe nye Kristo la, ekema gblɔe na mí.”+ Ke eɖo eŋu na wo be: “Ne megblɔe na mi hã la, miele exɔ ge ase o. 68 Eye ne mebia nya mi la, miele eŋu ɖo ge o. 69 Gake tso fifia dzi la, Amegbetɔvi+ la anɔ anyi ɖe Mawu ŋusẽtɔ la ƒe ɖusime.”*+ 70 Ale wo katã wobiae be: “Ekema wòe nye Mawu ƒe Vi la?” Eɖo eŋu na wo be: “Eyae nye ema gblɔm miawo ŋutɔwo miele.” 71 Wogblɔ be: “Ðaseɖiɖi bubu kae gahiã mí? Elabena míawo ŋutɔwo míesee tso eya ŋutɔ ƒe nu me.”+\n^ Alo, “yi afi si woada kpe wòadze.”\n^ Alo, “Mawu ƒe ŋusẽ ƒe ɖusime.”


Psalmowo 73 - Holy Bible [Ewe Bible 1913] - (Psa 73)\nKe nye la ekpɔtɔ ʋee nye afɔ da kloe, esusɔ vie nye afɔ ɖiɖi kloe.\nElabena meʋã ŋu adegbeƒola, esi mekpɔ be, enyona na ame vɔ̃ɖi la.\nWomesea vevea ɖeke vaseɖe ku me o, eye woƒe ƒodo da ami.\nAmegbetɔwo ƒe hiãkpekpe mele wo ŋu o, eye womeɖea fu na wo abe amegbetɔ bubuwo ene o.\nEyata dada enye woƒe kɔdzonu, eye wotsyɔ ŋutasesẽ abe avɔ ene.\nWoƒe ŋku do le ami me hɔ̃, eye woƒe dzimesusuwo do lululu.\nWole alɔme ɖem le nu ƒom le nu vɔ̃ɖi wɔwɔ ŋuti, wole kɔkɔƒe le nu ƒom le tetedeanyi ŋuti do ɖa.\nWodoa woƒe nu de dziƒo, eye woƒe aɖe le tsatsam le anyigba dzi.\nEyata amewo kplɔa wo ɖo bibibi, eye wokplɔa tsi geɖe hlohlohlo.\nEye wole gbɔgblɔm be: Ɖe Mawu nyae, eye ɖe nunya le dziƒoʋitɔ la sia?\nKpɔ ɖa, alea ame vɔ̃ɖiwo le, eye wolia kɔ kesinɔnuwo ɖi daa fuɖeɖea ɖeke makpɔmakpɔe.\nNyateƒe, yakatsyɔe mene nye dzi ŋn dza, eye meklɔ nye asi ɖe fɔmaɖimaɖi me.\nE, mekpea tu gbesiagbe, eye nye tohehe li ŋdi sia ŋdi.\nƉe nye hã megblɔ be, maƒo nu abe woawo ke ene la, anye ne meto vo ɖe viwòwo ƒe dzidzime ŋu.\nMebu tame, be madze si esia, hiãkame wònye le ŋkunye me,\nvaseɖe esime mege de Mawu ƒe kɔkɔeƒe la, eye melé ŋku ɖe woƒe nuwuwu ŋu.\nNyateƒee, ètsɔ wo ɖo ɖiɖiƒe, eye nèxlã wo ɖe anyi wozu anyiglãgo.\nAle ŋɔdzi na wotsrɔ̃ le aɖabaƒoƒo ɖeka me, wobu, eye wo nu yi!\nAƒetɔ, ne ènyɔ la, àdo vlo woƒe nɔnɔme abe drɔ̃ekuku le nyɔnyɔ megbe ene.\nEsi dzi kum, eye nye ayikuwo ɖum la,\nmele abe bometsila ene, nunya mele tagbɔ nam o, eye meɖi lã le ŋkuwò me.\nKe mele gbɔwò ɖaa, eye nèlé nye nuɖusi ɖe asi.\nAkplɔm le wò adaŋudede la nu, eye emegbe àxɔm ɖe gbɔwò kple bubu.\nAmekae le dziƒo nam? Nyemele naneke dim le anyigba dzi kpe ɖe ŋuwò o.\nElabena amesiwo te ɖe aga le ŋuwò la, woegblẽ; àtsrɔ̃ amesiwo katã trɔ ʋu le yowòme la.\nKe nye la, Mawu ƒe gbɔnyenɔnɔ enye nye dzidzɔ; meɖo ŋu ke Aƒetɔ Yehowa ŋu, ne maxlẽ eƒe dɔwɔwɔwo katã afia.


“Yi edzi nàlé be na subɔsubɔdɔ, si nèlɔ̃ xɔ le Aƒetɔ la me la, be nàwɔe ade goe.”—KOL. 4:17.\n1, 2. Agba kae le Kristotɔwo dzi le ameƒomea gome?\nAGBA gã aɖe le mía dzi le ame siwo dome míele la gome. Woƒe agbetsitsi alo tsɔtsrɔ̃ le “xaxa gã la” me nɔ te ɖe nyametsotso siwo woawɔ fifia dzi. (Nyaɖ. 7:14) Ame si gbɔgbɔ ʋã wòŋlɔ Lododowo ƒe agbalẽa la gblɔ be: ‘Xɔ na ame siwo wokplɔ yina wuwu ge, eye ɖe ame siwo woyina nu da gee la.’ Ŋkubiãnya ye nya sia nye vavã! Ne míetsɔa agba si le mía dzi be, míaxlɔ̃ nu amewo tso tiatia siwo dze ŋgɔ wo ŋu o la, míate ŋu aɖi ʋufɔ le wo gome. Mawunyakpukpui ma yi edzi be: ‘Ne ègblɔ be: “Míenyae o” la, kpɔ ɖa, ame si da dziwo kpɔna la, adze sii, eye ame si ɖea ŋku ɖe wò luʋɔ la, anyae, eye wòaɖo eteƒe na amegbetɔ le eƒe nuwɔwɔ nu.’ Eya ta eme kɔ ƒãa be, Yehowa subɔlawo mate ŋu agblɔ be ‘yewomenya’ nu tso afɔku si amewo dze ŋgɔe la ŋu o.—Lod. 24:11, 12.\n2 Yehowa dea asixɔxɔ agbe ŋu. Exlɔ̃a nu esubɔlawo be woadze agbagba ɖe sia ɖe akpe ɖe ame ale si nu woate ŋui la ŋu be woatsi agbe. Ele be Mawu subɔla ɖe sia ɖe nagblɔ xɔxɔ ŋuti gbedeasi si le Mawu ƒe Nyaa me la na amewo. Míaƒe dɔdeasia sɔ kple gbetakpɔla si ƒe dɔe wònye be wòana nyanya amewo tso afɔku aɖe si lili ŋu la tɔ. Míedi be ame siwo le tsɔtsrɔ̃mɔ dzi la ƒe ʋu nanɔ míaƒe ta dzi o. (Xez. 33:1-7) Ekema ɖe mehiã vevie ŋutɔ be, míado vevie nu ‘ahaɖe gbeƒã nya la’ oa?—Xlẽ 2 Timoteo 4:1, 2, 5.\n3. Nya kawo mee míadzro le nyati sia kple eve siwo kplɔe ɖo me?\n3 Nyati sia adzro nu si akpe ɖe mía ŋu míanɔ te ɖe kuxi siwo míedoa goe le agbeɖeɖedɔ sia wɔwɔ me la nu, kple ale si míate ŋu akpe ɖe ame geɖe wu ŋu, la me. Nyati si kplɔe ɖo la adzro ale si míawɔ atu nufiafiaɖaŋu ɖo le nyateƒenya veviwo fiafia mee la me. Nusɔsrɔ̃nyati etɔ̃lia ana nyatakaka dedziƒoname aɖewo tso nu siwo do tso Fiaɖuƒegbeƒãɖelawo ƒe dɔa wɔwɔ le xexea me godoo me la ŋuti. Gake hafi míadzro nya siawo me la, anyo be míalé ŋku ɖe nu siwo tututu tae míaƒe ɣeyiɣiawo me nɔnɔ sesẽ la ŋu.\nNu Si Tae Mɔkpɔkpɔ Mele Ame Geɖewo Si O\n4, 5. Nu kawo me tomee ameƒomea le, eye dɔ kae wòwɔna ɖe ame geɖe dzi?\n4 Xexea me nudzɔdzɔwo ɖee fia be, míele “nuɖoanyi sia ƒe nuwuɣi,” eye be nuwuwua gogo. Ameƒomea le nudzɔdzɔ kple nɔnɔme siwo Yesu kple eƒe nusrɔ̃lawo gblɔ be woaɖe dzesi le “ŋkeke mamlɛawo me” la me tom. Nu siwo nye “fuɖuame ƒe gɔmedzedze,” siwo le fu wɔm ameƒomea la dometɔ aɖewoe nye aʋawɔwɔwo, nuɖuɖu ƒe veve, anyigbaʋuʋuwo, kple dzɔgbevɔ̃e bubuwo. Sedzimawɔmawɔ, ɖokuitɔdidi, kple mawumavɔmavɔ̃ nuwɔnawo bɔ. Ame siwo le agbagba dzem be yewoanɔ agbe ɖe Biblia ƒe dzidzenuwo nu kura gɔ̃ hã kpɔe be, ɣeyiɣi siawo nye “ɣeyiɣi sesẽ siwo me nɔnɔ sesẽ.”—Mat. 24:3, 6-8, 12; 2 Tim. 3:1-5.\n5 Gake ameƒomea me tɔ akpa gãtɔ menya nu si tututu ta nu siawo le dzɔdzɔm le xexea me o. Esia wɔe be, ame geɖewo tsi dzi ɖe woa ŋutɔwo kple woƒe ƒomewo ƒe dedienɔnɔ ŋu. Ame geɖe hã tɔtɔ le woƒe ame veviwo ƒe ku kple afɔku siwo dzɔ ɖe woa ŋutɔwo dzi ta. Esi ame siawo menya nu si tututu ta nu siawo le dzɔdzɔm, kple ale si tututu woawɔ akpɔ wo gbɔ o ta la, mɔkpɔkpɔ aɖeke mele wo si o.—Ef. 2:12.\n6. Nu ka tae “Babilon Gã la” mete ŋu kpe ɖe eyomedzelawo ŋu o?\n6 “Babilon Gã la,” si nye alakpasubɔsubɔ ƒe xexemefiaɖuƒe, mehe akɔfafa gobii aɖeke vae na ameƒomea me tɔ akpa gãtɔ o. Ke boŋ ena ame akpe geɖe no eƒe “agbe gbegblẽ nɔnɔ ƒe wain la” mu hele yiyim sagasaga, eye wotɔtɔ le gbɔgbɔ me. Gawu la, abe gbolo ene la, alakpasubɔsubɔ ble “anyigba dzi fiawo” hekpɔ ŋusẽ ɖe wo dzi, eye wòto alakpanufiafia kple gbɔgbɔyɔyɔnuwɔnawo dzi na ameƒomea me tɔ akpa gãtɔ kplɔ dziɖuɖuwo ɖo tamemabumabutɔe. Ale ŋusẽ su alakpasubɔsubɔhawo si, gake wogblẽ Biblia me nyateƒea ya ɖi keŋkeŋ.—Nyaɖ. 17:1, 2, 5; 18:23.\n7. Afɔku ƒe nɔnɔme ka mee ameƒomea me tɔ akpa gãtɔ le, gake aleke míate ŋu akpe ɖe wo dometɔ aɖewo ŋui?\n7 Yesu gblɔ be ameƒomea me tɔ akpa gãtɔ le zɔzɔm le mɔ gbadza si kplɔa ame yia tsɔtsrɔ̃ me la dzi. (Mat. 7:13, 14) Ame aɖewo le mɔ gbadza ma dzi le esi woa ŋutɔwo ɖoe koŋ gbe nu si Biblia fia la ta, gake ame bubu geɖewo le edzi yina le esi woble wo ta, alo le esi womenya nu si tututu Yehowa di tso wo si o ta. Ðewohĩ wo dometɔ aɖewo atrɔ woƒe agbenɔnɔ ne wozã Ŋɔŋlɔawo tsɔ fia nu si ta wòhiã be woatrɔ la wo. Gake ame siwo akpɔtɔ anɔ Babilon Gã la me, kple ame siwo yi edzi gbe Biblia me dzidzenuwo la, matsi agbe le “xaxa gã” la me o.—Nyaɖ. 7:14.\nYi Gbeƒãɖeɖedɔa Dzi “Madzudzɔmadzudzɔe”\n8, 9. Aleke ƒe alafa gbãtɔ me Kristotɔwo wɔ nui esime wodo go tsitretsiɖeŋu, eye nu ka tae?\n8 Yesu gblɔ be yeƒe nusrɔ̃lawo aɖe gbeƒã Fiaɖuƒe ŋuti nya nyuia, eye woawɔ nusrɔ̃lawo. (Mat. 28:19, 20) Eya ta Kristotɔ vavãwo bua woƒe gbeƒãɖeɖedɔa be, enye mɔ si dzi yewotona ɖea yewoƒe nuteƒewɔwɔ na Mawu fiana, eye enye nu vevi siwo dzi wotu woƒe xɔse ɖo la dometɔ ɖeka. Eya ta Yesu yomedzela gbãtɔwo yi edzi wɔ gbeƒãɖeɖedɔa, togbɔ be wodo go tsitretsiɖeŋu hã. Woɖo ŋu ɖe Yehowa ŋu be ado ŋusẽ yewo, eye wodo gbe ɖa nɛ be wòakpe ɖe yewo ŋu yewoayi edzi “agblɔ [eƒe] nya la kple dzideƒo katã.” Yehowa ɖo woƒe gbedodoɖaa ŋu, eye wòna gbɔgbɔ kɔkɔe yɔ wo taŋ, eye wogblɔ Mawu ƒe nya la dzinɔameƒotɔe.—Dɔw. 4:18, 29, 31.\n9 Esi tsitretsiɖeŋulawo va te ŋutasesẽ le Yesu yomedzelawo ŋu la, ɖe woƒe tameɖoɖo kplikpaa be yewoayi gbeƒãɖeɖe nya nyuia dzi me gbɔdzɔa? Kura o. Esi apostoloawo ƒe gbeƒãɖeɖedɔa na Yuda subɔsubɔha kplɔlawo do dziku ta la, wolé wo, do ŋɔdzi na wo, eye woƒo wo. Ke hã, apostoloawo “[yi] edzi nɔ nu fiam henɔ nya nyui la gblɔm le Kristo la, si nye Yesu, ŋu madzudzɔmadzudzɔe.” Wonyae kɔtɛ be, ele be “[yewoaɖo] to Mawu abe dziɖula ene wu amewo.”—Dɔw. 5:28, 29, 40-42.\n10. Tetekpɔ kawo me tomee Kristotɔwo le egbea, ke hã, nu kae ate ŋu ado tso woƒe agbenɔnɔ nyui la me?\n10 Mawu subɔla siwo li egbea la dometɔ akpa gãtɔ metoa ƒoƒo kple gaxɔmenɔnɔ me le woƒe gbeƒãɖeɖedɔa ta o. Ke hã, Kristotɔ vavãwo katã doa go dodokpɔwo kple tetekpɔ aɖewo ƒomevi godoo. Le kpɔɖeŋu me, esi nètsɔ Biblia na hehe wò dzitsinya ta la, ɖewohĩ wò agbenɔnɔ nye esi dzi ame geɖe meda asi ɖo o, alo na nèto vovo. Dɔwɔhatiwo, sukuhatiwo, alo aƒelikawo asusu be mèle nyuie o, le esi Biblia ƒe gɔmeɖosewo dzie nètua wò nyametsotsowo ɖo ta. Ke hã, mele be woƒe numawɔmawɔ ɖe ŋuwò nyuie naɖe dzi le ƒowò o. Xexea le viviti me le gbɔgbɔ me, gake ele be Kristotɔwo ya ‘naklẽ abe akaɖiwo ene.’ (Fp. 2:15) Ðewohĩ ame aɖewo alé ŋku ɖe wò dɔwɔwɔ nyuiawo ŋu, eye wòaʋã wo be, woatsɔ ŋutikɔkɔe ana Yehowa.—Xlẽ Mateo 5:16.\n11. (a) Aleke ame aɖewo awɔ nu ɖe gbeƒãɖeɖedɔa ŋui? (b) Tsitretsiɖeŋu ka ƒomevi mee apostolo Paulo to, eye aleke wòwɔ nui?\n11 Ebia dzideƒo hafi míate ŋu ayi edzi aɖe gbeƒã Fiaɖuƒe gbedeasia. Ame geɖewo aɖu fewu le ŋuwò alo awɔ nu bubuwo atsɔ adi be yewoaɖe dzi le ƒowò; ate ŋu anye wò ƒometɔwo kura gɔ̃ hã. (Mat. 10:36) Woƒo apostolo Paulo zi geɖe le esi wòyi edzi wɔ subɔsubɔdɔa nuteƒewɔwɔtɔe ta. De dzesi ale si wòwɔ nu ɖe tsitretsiɖeŋu sia nui; egblɔ be: “Esi míekpe fu, eye woɖi gbɔ mí gbã . . . vɔ la, dzi ɖo mía ƒo to mía Mawu la dzi, be míagblɔ Mawu ƒe nya nyui la na mi le ʋiʋli geɖe me.” (1 Tes. 2:2) Nyateƒee, ebia dzideƒo hafi Paulo nayi edzi agblɔ nya nyuia esi wolée, ɖe awu le eŋu, ƒoe kple ati, hedee ga me megbe. (Dɔw. 16:19-24) Nu kae kpe ɖe eŋu dzi ɖo eƒo wòyi dɔa dzi? Didi vevi si nɔ eme be yeawɔ gbeƒãɖeɖedɔ si Mawu de ye si la ade goe ye.—1 Kor. 9:16.\n12, 13. Kuxi kawo me tomee mía dometɔ aɖewo le, eye aleke wole agbagba dzem be yewoakpɔ wo gbɔe?\n12 Nenema kee wòate ŋu asesẽ na míawo hã be, míayi edzi ado vevie nu le anyigbamama siwo me míekena ɖe amewo ŋu le aƒewo me le o, alo le teƒe siwo ame geɖe meɖoa to Fiaɖuƒe gbedeasia le o. Nu kae míate ŋu awɔ le nɔnɔme mawo me? Ðewohĩ ahiã be míalé dzi ɖe ƒo geɖe wu, be míawɔ vomeɖaseɖiɖi. Alo ɖewohĩ ahiã be, míatrɔ asi le ɣeyiɣi siwo me míewɔa gbeƒãɖeɖedɔa le hã ŋu, alo míadze agbagba aɖe gbeƒã le afi siwo míate ŋu ake ɖe ame geɖe ŋu le.—Tsɔe sɔ kple Yohanes 4:7-15; Dɔwɔwɔwo 16:13; 17:17.\n13 Kuxi bubu siwo me tom mía dometɔ geɖe le ye nye tsitsi kple lãmesẽkuxiwo, si wɔe be, ɖewohĩ womegate nu wɔa geɖe le gbeƒãɖeɖedɔa me o. Ne aleae wòle le gowòme la, dzi megaɖe le ƒowò o. Yehowa nya afi si wò ŋutetewo se ɖo, eye ekpɔa ŋudzedze ɖe dɔ siwo nète ŋu wɔna ŋu. (Xlẽ 2 Korintotɔwo 8:12.) Nɔnɔme sesẽ ka ke me tomee nèle o—eɖanye tsitretsiɖeŋu, ɖekematsɔleme, alo lãmegbegblẽ o—wɔ wò ŋutete ɖe sia ɖe le nya nyuia gbɔgblɔ na amewo me, le ale si wò nɔnɔmeawo aɖe mɔ na wòe nu.—Lod. 3:27; tsɔe sɔ kple Marko 12:41-44.\n‘Yi Edzi Nàlé Be Na Wò Subɔsubɔdɔ La’\n14. Kpɔɖeŋu kae apostolo Paulo ɖo na ehati Kristotɔwo, eye aɖaŋu kae wòɖo?\n14 Apostolo Paulo tsɔ eƒe subɔsubɔdɔa dɔ vevii, eye wòde dzi ƒo na haxɔsetɔwo be woawo hã woawɔe nenema ke. (Dɔw. 20:20, 21; 1 Kor. 11:1) Wo dometɔ ɖeka si Paulo de dzi ƒo na etɔxɛe ye nye ƒe alafa gbãtɔ me Kristotɔ aɖe si ŋkɔe nye Arxipo. Le agbalẽ si Paulo ŋlɔ na Kolosetɔwo me la, eŋlɔ be: “Migblɔ na Arxipo be: ‘Yi edzi nàlé be na subɔsubɔdɔ, si nèlɔ̃ xɔ le Aƒetɔ la me la, be nàwɔe ade goe.’” (Kol. 4:17) Míenya ame si Arxipo nye o, eye míenya nɔnɔme siwo me wònɔ hã o, gake edze ƒãa be, elɔ̃ xɔ subɔsubɔdɔ aɖe be yeawɔ. Ne Kristotɔ ɖeadzɔgbee nènye la, ekema wò hã èlɔ̃ xɔ subɔsubɔdɔ aɖe be yeawɔ. Ðe nèyi edzi le be lém na subɔsubɔdɔ sia, be nàwɔe ade goea?\n15. Nu kae Kristotɔwo ƒe adzɔgbeɖeɖe bia, eye biabia kawoe wòfɔ ɖe te?\n15 Hafi míava xɔ nyɔnyrɔ la, míedo gbe ɖa na Yehowa tso dzi me hetsɔ míaƒe agbe ɖe adzɔgbe nɛ. Esia fia be, míeɖoe kplikpaa be míawɔ eƒe lɔlɔ̃nu. Eya ta anyo be míabia mía ɖokui fifia be, ‘Ðe Mawu ƒe lɔlɔ̃nu wɔwɔ nye nu vevitɔ kekeake nam le agbe me vavã?’ Agbanɔamedzi vovovowo le mía dzi, eye Yehowa kpɔa mɔ be, míatsɔ wo—le kpɔɖeŋu me, abe míaƒe ƒomea dzi kpɔkpɔ ene. (1 Tim. 5:8) Gake ne míekpɔ agbanɔamedzi siawo gbɔ vɔ ɖe, aleke míezãa ɣeyiɣi kple ŋusẽ si susɔ na mí la? Nu kawoe le vevie na mí wu le agbe me?—Xlẽ 2 Korintotɔwo 5:14, 15.\n16, 17. Mɔnukpɔkpɔ kawo ŋue sɔhɛ Kristotɔwo alo ame siwo dzi agbanɔamedzi gã aɖeke mele o la ate ŋu abu?\n16 Sɔhɛ Kristotɔ ɖeadzɔgbe ye nènye, eye nèxɔ abe ƒe 18 ene hewu suku nu, alo esusɔ vie nàwu enua? Ƒomegbanɔamedzi gã aɖeke manya le dziwò haɖe o. Ekema nu kae nèɖo be yeawɔ le agbe me? Nyametsotso kawoe wòle be nàwɔ, siwo akpe ɖe ŋuwò nyuie wu be, nàwɔ ŋugbe si nèdo na Yehowa be yeawɔ eƒe lɔlɔ̃nu la dzi bliboe? Ame geɖe wɔ woƒe ɖoɖowo le mɔ si akpe ɖe wo ŋu woawɔ mɔɖeɖedɔa nu, eye esia he dzidzɔ kple dzidzeme geɖe vae na wo.—Ps. 110:3; Nyagb. 12:1.\n17 Ðewohĩ sɔhɛ aɖe si megale edzilawo ƒe dzikpɔkpɔ te o ye nènye. Èwɔa ŋutilãmedɔ ɣeyiɣiawo katã, gake agbanɔamedzi boo aɖeke mele dziwò o, negbe ɖokuiwò dzi kpɔkpɔ ko. Ðikekemanɔmee la, èkpɔa gome le hamea me dɔwo wɔwɔ me le ale si wò ɖoɖowɔɖia ɖe mɔ na wò nu. Gake ɖe wòanya wɔ be nàkpɔ dzidzɔ geɖe wua? Èbu ale si nàwɔ adzi wò subɔsubɔdɔa ɖe edzi ŋu kpɔa? (Ps. 34:9; Lod. 10:22) Le anyigbamama aɖewo me la, dɔ geɖe gali woawɔ hafi xɔxɔgbedeasia nate ŋu aɖo ame sia ame gbɔ. Ðe nàte ŋu awɔ asitɔtrɔ le wò agbenɔnɔ ŋu, be nàwɔ subɔsubɔdɔa le afi si Fiaɖuƒe gbeƒãɖelawo ƒe hiahiã lolo le wua?—Xlẽ 1 Timoteo 6:6-8.\n18. Asitɔtrɔ kae atsu kple asi aɖe wɔ, eye nu kae do tso eme?\n18 Bu Kevin kple Elena, siwo tso Amerika, ƒe kpɔɖeŋua ŋu kpɔ. * Abe ale si srɔ̃tɔ yeyewo wɔna le wo gbɔ ene la, wosusui be, ele be yewoaƒle aƒe. Wo ame evea wowɔa ŋutilãmedɔ ɣeyiɣiawo katã, eya ta woate ŋu ayi edzi anɔ agbe dziɖeɖitɔe. Ke hã, woƒe ŋutilãmedɔa kple dɔ siwo hiã le aƒea ŋu wɔe be, womekpɔa ɣeyiɣi ɖe gbeƒãɖeɖedɔa ŋu tututu o. Wova de dzesii be, yewole yewoƒe ɣeyiɣi kple ŋusẽ katã zãm ɖe yewoƒe nunɔamesiwo boŋ ŋu. Ke hã, esime Kevin kple Elena kpɔe be atsu kple asi mɔɖela aɖe le agbe tsɛ, gake wokpɔa dzidzɔ la, woɖoe be yewoatrɔ nu siwo yewobuna nu veviwoe le agbe me la. Wodo gbe ɖa na Yehowa bia eƒe kpekpeɖeŋu, eye wodzra woƒe aƒea heʋu yi ɖahaya xɔ. Elena tso gaƒoƒo siwo wòtsɔ wɔa ŋutilãmedɔe la dzi, eye wòzu mɔɖela. Esi nuteƒekpɔkpɔ siwo su Elena si le gbeadzisubɔsubɔdɔa me la de dzi ƒo na srɔ̃a ta la, eɖe asi le ŋutilãmedɔ si wòwɔna ɣeyiɣiawo katã la ŋu, eye wòdze mɔɖeɖedɔa wɔwɔ gɔme. Le ɣeyiɣi aɖe megbe la, woʋu yi Anyiehe Amerika dukɔ aɖe me, afi si Fiaɖuƒe gbeƒãɖelawo ƒe hiahiã lolo le wu. Kevin gblɔ be: “Dzidzɔ nɔ míaƒe srɔ̃ɖeɖea me tsã, gake esi mí ame evea míedze agbagba ɖo gbɔgbɔmetaɖodzinuwo gbɔ la, míaƒe dzidzɔkpɔkpɔa dzi ɖe edzi.”—Xlẽ Mateo 6:19-22.\n19, 20. Nu ka tae gbeƒãɖeɖe nya nyuia ye nye dɔ vevitɔ kekeake egbea?\n19 Gbeƒãɖeɖe nya nyuia ye nye dɔ vevitɔ kekeake si wɔm míele le anyigba dzi egbea. (Nyaɖ. 14:6, 7) Enye mɔ siwo dzi míetona kɔa Yehowa ƒe ŋkɔa ŋu la dometɔ ɖeka. (Mat. 6:9) Biblia me gbedeasia kpena ɖe ame akpe geɖe siwo xɔnɛ ƒe sia ƒe la ŋu wotrɔa asi le woƒe agbenɔnɔ ŋu, eye esia ate ŋu ana woakpɔ agbe. Ke hã, apostolo Paulo bia be: “Aleke woawɔ asee, ne ame aɖeke meɖea gbeƒã o?” (Rom. 10:14, 15) Nyateƒee, aleke woawɔ asee? Ðe manyo be nàɖoe kplikpaa awɔ wò ŋutete ɖe sia ɖe be nàwɔ wò subɔsubɔdɔa ade goe oa?\n20 Mɔ bubu si nu nàte ŋu akpe ɖe amewo ŋu le woase ale si ɣeyiɣi sesẽ siawo hiã nuwɔwɔ kpata, kple nyametsotso siwo wowɔna la me tsonuwo gɔme, ye nye be nàna wò nufiafia ƒe ŋutete nanyo ɖe edzi wu. Míadzro ale si nàte ŋu awɔ esiae la me le nyati si kplɔ esia ɖo me.\n• Agba kae le Kristotɔwo dzi le ameƒomea gome?\n• Aleke míawɔ anɔ te ɖe kuxi siwo míedoa goe le gbeƒãɖeɖedɔa wɔwɔ me nu?\n• Nu kae akpe ɖe mía ŋu míawɔ subɔsubɔdɔ si míelɔ̃ xɔ la ade goe?\nEbia dzideƒo hafi míayi edzi aɖe gbeƒã ne wotsi tsitre ɖe mía ŋu\nNu kae míate ŋu awɔ ne míeɖea gbeƒã le anyigbamama siwo me míekena ɖe amewo ŋu le aƒewo me le o?


Mawu Ðoa Eteƒe Na Ame Siwo Dinɛ Vevie | Nusɔsrɔ̃\nGBE BUBU Acholi Afrikaans Albanian Amerika Tokunɔgbe Amharic Angola Tokunɔgbe Arabic Argentina Tokunɔgbe Armenian Australia Tokunɔgbe Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Brazil Tokunɔgbe Britain Tokunɔgbe Bulgarian Catalan Cebuano Chichewa Chile Tokunɔgbe China Mandaringbe (Bɔbɔetɔ) China Mandaringbe (Xoxotɔ) China Tokunɔgbe Chitonga Chitonga (Malawi) Chitumbuka Chiyao Chuvash Cibemba Cinyanja Colombia Tokunɔgbe Croatian Czech Czech Republic Tokunɔgbe Dangme Danish Digor Dutch Ecuador Tokunɔgbe Efik Estonian Eŋlisi Eʋegbe Fijian Finland Tokunɔgbe Finnish Fon France Tokunɔgbe Franse Ga Georgian German Germany Tokunɔgbe Greek Guarani Gujarati Gun Hausa Hebrew Hiligaynon Hindi Hungarian Hungary Tokunɔgbe Ibanag Icelandic Igbo Iloko India Tokunɔgbe Indonesia Tokunɔgbe Indonesian Isoko Italian Italy Tokunɔgbe Japan Tokunɔgbe Japanese Jula Kabiye Kannada Kikamba Kikaonde Kikuyu Kinyarwanda Kirghiz Kiribati Kirundi Kisonge Kongo Korea Tokunɔgbe Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Latvian Lhukonzo Lingala Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Maya Mbunda Mexico Tokunɔgbe Mingrelian Mixe Mongolian Moore Myanmar Ndebele Ndebele (Zimbabwe) Ndonga Nepali Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Paraguay Tokunɔgbe Persian Peru Tokunɔgbe Pidzin (Kamerun) Poland Tokunɔgbe Polish Portugal Tokunɔgbe Portuguese Punjabi Quechua (Bolivia) Romanian Runyankore Russia Tokunɔgbe Russian Samoan Sango Sepedi Serbian Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Solomon Islands Pidgin South Africa Tokunɔgbe Spain Tokunɔgbe Spanish Sranantongo Swahili Swahili (Congo) Swati Swedish Tagalog Taiwan Tokunɔgbe Tajiki Tamil Tatar Telugu Tetun Dili Thai Tigrinya Tiv Tok Pisin Tsonga Turkish Turkmen Tuvaluan Twi Tzotzil Ukrainian Urdu Urhobo Uruund Uzbek Venda Venezuela Tokunɔgbe Vietnamese Waray-Waray Welsh Wolaita Xhosa Yoruba Zande Zapotec (Isthmus) Zimbabwe Tokunɔgbe Zulu\n“Ele be ame sia ame si tena vaa Mawu gbɔ la naxɔe ase be eli, eye wònyea teƒeɖola na ame siwo dinɛ vevie la.”—HEB. 11:6.\nHADZIDZI: 85, 134\nNu kae na míeka ɖe edzi be Yehowa ɖoa eteƒe na esubɔlawo?\nAleke Yehowa yra esubɔlawo le blema?\nTeƒeɖoɖo kawoe míekpɔna tso Yehowa gbɔ?\n1, 2. (a) Kadodo kae le lɔlɔ̃ kple xɔse dome? (b) Biabia kawo mee míadzro?\nMÍELƆ̃ Yehowa, elabena ‘etre mí lɔlɔ̃.’ (1 Yoh. 4:19) Mɔ siwo nu Yehowa ɖenɛ fiana le be yelɔ̃ ye subɔla wɔnuteƒewo dometɔ ɖekae nye be eyraa wo. Ne míaƒe lɔlɔ̃ na Mawu le dzidzim ɖe edzi la, míaƒe xɔse hã dzina ɖe edzi. Menye ɖeko míexɔnɛ sena be eli o, ke míekana ɖe edzi hã be eɖoa eteƒe na ame siwo wòlɔ̃ la kokoko.—Xlẽ Hebritɔwo 11:6.\n2 Nu siwo ɖe dzesi le Yehowa ŋu dometɔ ɖekae nye be enye teƒeɖola. Eƒe amenyenyea ƒe akpa vevi aɖee esia nye. Ne míexɔe se be Mawu aɖo eteƒe na ame siwo dinɛ vevie o la, míaƒe xɔsea made edeƒe o, elabena “xɔse nye dziɖoɖo ɖe nu si wole mɔ kpɔm na la ŋu kakaɖedzitɔe.” (Heb. 11:1) Ɛ̃, xɔse bia be ame naka ɖe edzi be yayra siwo ƒe ŋugbe Mawu do la ava eme godoo. Ke aleke mɔkpɔkpɔ na teƒeɖoɖo ɖea vi na mí? Aleke Yehowa yra esubɔla siwo nɔ anyi le blema kple egbea siaa. Na míakpɔe ɖa.\nYEHOWA DO ŊUGBE BE YEAYRA YE SUBƆLAWO\n3. Ŋugbedodo kae dze le Malaki 3:10?\n3 Yehowa Mawu ɖoe eɖokui dzi be yeaɖo eteƒe na ye subɔla wɔnuteƒewo, eya ta ekpea mí be míawɔ nu siwo ana yeayra mí. Yehowa gblɔ be: ‘Midom kpɔ be nyemaʋu dziƒowo ƒe tsigbowo na mi, eye nyemadudu yayra akɔ ɖe mia dzi va se ɖe esime naneke magahiã mi o hã.’ (Mal. 3:10) Nya mawo dzi wɔwɔ ɖea ale si gbegbe míekpɔ ŋudzedze ɖe Yehowa ƒe amekpekpea ŋui fiana.\n4. Nu ka tae míate ŋu aka ɖe Yesu ƒe nya si dze le Mateo 6:33 la dzi?\n4 Yesu ka ɖe edzi na eƒe nusrɔ̃lawo be ne wotsɔ Fiaɖuƒea ɖo nɔƒe gbãtɔ la, Mawu akpe ɖe wo ŋu. (Xlẽ Mateo 6:33.) Kakaɖedzi le Yesu ƒe ŋugbedodoa ŋu, elabena Yehowa ƒe nya ɖe sia ɖe vaa eme bliboe. Yesu nyae be Mawu ƒe ŋugbedodowo medoa kpo emevava gbeɖe o. (Yes. 55:11) Míawo hã míeka ɖe edzi be ne míexɔ Yehowa dzi se tso dzi blibo me la, ŋugbe si wòdo be, “Nyemaɖe asi le ŋuwò akpɔ o, eye nyemagblẽ wò ɖi hã akpɔ o” la ava eme na mí. (Heb. 13:5) Ŋugbedodo ma na míeka ɖe nya si Yesu gblɔ be ne míetsɔ Fiaɖuƒea kple Mawu ƒe dzɔdzɔenyenye ɖo nɔƒe gbãtɔ la, woatsɔ nu bubuawo akpe ɖe eŋu na mí la dzi.\nYesu ɖee fia be yeƒe nusrɔ̃lawo akpɔ teƒeɖoɖo ɖe nu siwo wotsɔ sa vɔe ta (Kpɔ memama 5)\n5. Nu ka tae nya si Yesu gblɔ tsɔ ɖo nya ŋu na Petro la doa ŋusẽ míaƒe xɔse?\n5 Gbe ɖeka apostolo Petro bia Yesu be: “Míegblẽ nuwo katã ɖi hedze yowòme; ke nu kae ava nye mía tɔ?” (Mat. 19:27) Yesu meka mo na Petro ɖe nya ma biabia ta o, ke boŋ egblɔ na eƒe nusrɔ̃lawo be woana teƒeɖoɖo wo ɖe nu siwo wotsɔ sa vɔe ta. Apostolo wɔnuteƒeawo kple ame bubuwo aɖu fia kplii le dziƒo. Gake fifia gɔ̃ hã, yayrawo li. Yesu gblɔ be: “Ame sia ame si gblẽ aƒewo alo nɔviŋutsuwo alo nɔvinyɔnuwo alo fofo alo dada alo viwo alo agblewo ɖi le nye ŋkɔ ta la, akpɔ wo ɖe eteƒe zi alafa, eye wòanyi agbe mavɔ dome.” (Mat. 19:29) Yayra siwo eƒe nusrɔ̃lawo akpɔ la sɔ gbɔ sãsãsã wu nu siwo wotsɔ sa vɔe. Ðe gbɔgbɔ me fofowo, dadawo, nɔviŋutsuwo, nɔvinyɔnuwo kple viwo menyo sãsãsã wu nu sia nu si gbɔ míegbe nu le alo gblẽ ɖi ɖe Fiaɖuƒea ta oa?\nMÍAƑE MƆKPƆKPƆ NYE ‘SEKE NA MÍAƑE LUƲƆWO’\n6. Nu ka tae Yehowa do ŋugbe be yeaɖo eteƒe na ye subɔlawo?\n6 Esi Yehowa ɖo teƒeɖoɖo ƒe ŋugbe na esubɔlawo ta la, esia léa wo ɖe te ne nuteƒewɔwɔ ƒe dodokpɔwo va wo dzi. Yehowa Mawu subɔla wɔnuteƒewo le gbɔgbɔmeyayra geɖe kpɔm egbea, eye wole mɔ kpɔm vevie na yayra siwo lolo wu gɔ̃ hã le etsɔme. (1 Tim. 4:8) Ɛ̃, kakaɖedzi sẽŋu si le mía si be Yehowa nye “teƒeɖola na ame siwo dinɛ vevie la” akpe ɖe mía ŋu míanɔ te sesĩe le xɔse la me.—Heb. 11:6.\n7. Mɔ ka nue mɔkpɔkpɔ le abe seke ene le?\n7 Yesu gblɔ le Todzimawunyaa me be: “Mitso aseye, eye migli kple dzidzɔ, elabena miaƒe fetu lolo le dziƒo, elabena nenema kee woti nyagblɔɖila siwo do ŋgɔ na mi hã yome.” (Mat. 5:12) Mawu subɔla aɖewo axɔ woƒe fetu le dziƒo. Eye esubɔla bubuwo hã axɔ woƒe fetu le paradiso me le anyigba dzi. Esia hã nye susu nyui aɖe si tae ‘woatso aseye ahagli kple dzidzɔ’ ɖo. (Ps. 37:11; Luka 18:30) Míeɖale mɔ kpɔm be míanɔ agbe le dziƒo loo alo le anyigba dzi o, míaƒe mɔkpɔkpɔa ate ŋu anɔ abe “seke ene na míaƒe luʋɔwo, kakaɖedzi le eŋu, eye wòli ke.” (Heb. 6:17-20) Abe ale si ko seke ate ŋu ana tɔdziʋu nanɔ te sesĩe ɖe ahom nu ene la, nenema kee ne míeka ɖe edzi bliboe be Mawu aɖo eteƒe na mí la, esia ate ŋu akpe ɖe mía ŋu míali ke le gbɔgbɔ me ahanɔ ŋute le susu me. Ate ŋu ado ŋusẽ mí míanɔ te ɖe nɔnɔme sesẽwo nu.\n8. Aleke xɔse ate ŋu ado ŋusẽ mí míaɖu dzimaɖitsitsi dzi?\n8 Míaƒe mɔkpɔkpɔa ate ŋu ado ŋusẽ mí míaɖu dzimaɖitsitsi dzi egbea. Mawu ƒe ŋugbedodowo le abe gbɔgbɔmedɔmi ene si naa gbɔdzɔe míaƒe dziwo ne míetsi dzimaɖi. Akɔfafa gãe wònye na mí be míanya be ne ‘míedro míaƒe agba ɖe Yehowa dzi’ la, ‘alé mí ɖe te.’ (Ps. 55:22) Míeka ɖe edzi bliboe be Mawu ate ŋu “awɔ nu siwo míebiana alo nu siwo vaa míaƒe susu me la na mí wòagbɔ eŋu sãsãsã.” (Ef. 3:20) Bu eŋu kpɔ ko—menye be Yehowa ayra mí wòagbɔ edzi ko evɔ o, ke ‘agbɔ eŋu sãsãsã’ gɔ̃ hã!\n9. Nu kae ana míaka ɖe edzi be Yehowa ayra mí?\n9 Hafi míaƒe asi nasu teƒeɖoɖoa dzi la, ele be míaxɔ Yehowa dzi se bliboe eye míawɔ eƒe mɔfiamewo dzi. Mose gblɔ na Israel dukɔa be: “Yehowa ayra wò godoo le anyigba si Yehowa wò Mawu tsɔ le nawòm be wòanye wò domenyinu la dzi, ne ènya ɖo to Yehowa wò Mawu ƒe gbe, eye nèwɔ se siwo katã dem mele na wò egbea la dzi pɛpɛpɛ ko. Elabena Yehowa wò Mawu ayra wò, abe ale si wòdo ŋugbe na wòe ene.” (5 Mose 15:4-6) Ðe nèka ɖe edzi bliboe be Yehowa ayra wò ne èyi edzi subɔe nuteƒewɔwɔtɔea? Ðikeke mele eme o be susu nyuiwo li si tae nàka ɖe edzi.\nYEHOWA NYE TEƑEÐOLA NA WO\n10, 11. Aleke Yehowa yra Yosef?\n10 Míaƒe nyonyo tae woŋlɔ Biblia ɖo. Ale si Mawu ɖo eteƒe na esubɔla wɔnuteƒewo la ŋuti nuŋlɔɖi geɖewo le eme. (Rom. 15:4) Yosef ƒe ŋutinyaa nye esia ƒe kpɔɖeŋu nyui aɖe. Nɔviaŋutsuwo ɖo nugbe ɖe eŋu hetsɔe dzra wòzu kluvi, eye emegbe eƒe aƒetɔ srɔ̃ hã da alakpa ɖe esi si wɔe be wolée de gaxɔ me le Egipte. Ðe esia xe mɔ na Mawu ƒe yayra? Kura o! “Yehowa nɔ kple Yosef, eye wònyoa dɔme nɛ hevea enu . . . Yehowa nɔ kple Yosef, eye nu sia nu si wòwɔna la, Yehowa nana wòdzea edzi.” (1 Mose 39:21-23) Le nɔnɔme sesẽ mawo katã me la, Yosef kpɔ Mawu sinu dzigbɔɖitɔe.\n11 Ƒe aɖewo megbe la, Farao ɖe Yosef le gaxɔ me eye wòna kluvi tsɛ sia zu amegã le Egipte, negbe fia la koe nɔ ŋgɔ nɛ. (1 Mose 41:1, 37-43) Esi Yosef srɔ̃ dzi viŋutsu eve nɛ la, “Yosef na ŋkɔ eƒe ŋgɔgbevi la be Manase, elabena egblɔ be: ‘Mawu na meŋlɔ nye fukpekpewo katã kple fofonye ƒe aƒe la katã be.’ Eye wòna ŋkɔ evelia be Efrayim, elabena egblɔ be: ‘Mawu na medzi ɖe edzi le anyigba si dzi mekpe fu le la dzi.’” (1 Mose 41:51, 52) Esi Yosef yi edzi wɔ nuteƒe na Mawu ta la, yayra siwo Mawu tsɔ ɖo eteƒe nɛ la wɔe be Israel-viwo kple Egiptetɔwo siaa tsi agbe. Nya lae nye be Yosef de dzesii be Yehowa ye nɔ yeƒe nuteƒewɔwɔ teƒe ɖom na ye henɔ ye yram.—1 Mose 45:5-9.\n12. Nu kae kpe ɖe Yesu ŋu wòwɔ nuteƒe esime wòto dodokpɔwo me?\n12 Yesu Kristo hã yi edzi ɖo to Mawu le xɔse ƒe dodokpɔ vovovowo me, eye Mawu ɖo eteƒe nɛ. Nu kae kpe ɖe eŋu wòwɔ nuteƒe? Mawu ƒe Nya la gblɔ be: “Le dzidzɔ si wotsɔ ɖo eŋkume ta la, edo dzi kpe fuwɔameti ŋuti fu, eye mebu ŋukpe ɖe naneke me o.” (Heb. 12:2) Ðikeke mele eme o be edzɔa dzi na Yesu be yeakɔ Mawu ƒe ŋkɔa ŋu. Eye ekpɔ teƒeɖoɖo si nye be eƒe nu dze Fofoa ŋu eye wòna mɔnukpɔkpɔ nyui geɖe su Yesu si. Biblia gblɔ be Yesu bɔbɔ “nɔ Mawu ƒe fiazikpui la ƒe ɖusime.” Ŋɔŋlɔawo gblɔ le afi bubu hã be: “Mawu doe ɖe dzi wòle ɖoƒe si kɔ wu, eye wòlɔ̃ faa tsɔ ŋkɔ si ƒo ŋkɔ bubuwo katã ta la nɛ.”—Flp. 2:9.\nYEHOWA MEŊLƆA NU SIWO MÍEWƆNA BE O\n13, 14. Aleke Yehowa sena le eɖokui me tso nu siwo míewɔna nɛ ŋu?\n13 Ðikeke mele eme o be Yehowa kpɔa ŋudzedze ɖe agbagba ɖe sia ɖe si míedzena be míasubɔe ŋu. Yehowa sea nɔnɔme ɖe sia ɖe si nana vɔvɔ̃ ɖoa mí alo míekea ɖi le mía ɖokui me la gɔme. Ne ganyawo le fu ɖem na mí alo lãmesẽkuxiwo kple nuteɖeamedzi wɔe be míegate ŋu le geɖe wɔm le subɔsubɔdɔa me o la, esea veve ɖe mía nu. Eye míate ŋu aka ɖe edzi bliboe be Yehowa dea asixɔxɔ gã agbagba si esubɔlawo dzena be yewoawɔ nuteƒe nɛ la ŋu.—Xlẽ Hebritɔwo 6:10, 11.\n14 Ðo ŋku edzi hã be míate ŋu ate ɖe “Gbedodoɖasela” la ŋu kple kakaɖedzi be ase míaƒe dzimenyawo na mí. (Ps. 65:2) “Dɔmetɔtrɔ Fofo kple akɔfafawo katã ƒe Mawu” la ana nu sia nu si míehiã ale be míanɔ eŋu kplikplikpli la mí faa. Ɣeaɖewoɣi la, ewɔa esia to haxɔsetɔwo dzi. (2 Kor. 1:3) Ne míaƒe dɔme trɔ ɖe amewo ŋu eye míekpe ɖe wo ŋu la, esia dzea Yehowa ŋu ŋutɔ. “Ame si vea ame dahe nu la le nu dom na Yehowa, eye aɖo nu si wòwɔ la teƒe nɛ.” (Lod. 19:17; Mat. 6:3, 4) Esia fia be ne míelɔ̃ faa kpe ɖe ame siwo ɖo xaxa me ŋu la, Yehowa bunɛ be míedo nu na ye. Eye edo ŋugbe be yeaɖo dɔmenyowɔwɔa teƒe na mí.\nYAYRA SIWO MÍAKPƆ TSO FIFIA YI MAVƆ ME\n15. Teƒeɖoɖo kawoe nèle mɔ kpɔm na? (Kpɔ nɔnɔmetata si le nyati sia ƒe gɔmedzedze.)\n15 Kristotɔ amesiaminawo le mɔ kpɔm na “dzɔdzɔenyenye ƒe dziɖuɖukuku . . . si Aƒetɔ la si nye ʋɔnudrɔ̃la dzɔdzɔe la, atsɔ aɖo eteƒe [na wo] le ŋkeke ma dzi,” eye esia doa ŋusẽ wo. (2 Tim. 4:7, 8) Gake ne menye mɔkpɔkpɔ mae le asiwò o gɔ̃ hã la, Mawu ana teƒeɖoɖo dedie wò. ‘Alẽ bubu’ miliɔn geɖewo le mɔ kpɔm vevie na teƒeɖoɖo si nye be yewoanɔ agbe tegbee le paradiso me le anyigba dzi. Le paradisoa me la, “dzi adzɔ wo geɖe ɖe ŋutifafa gbogbo la ŋuti.”—Yoh. 10:16; Ps. 37:11.\n16. Aleke 1 Yohanes 3:19, 20 me nyawo faa akɔ na mí?\n16 Ɣeaɖewoɣi la, awɔ na mí be míete ŋu le geɖe wɔm le Yehowa subɔsubɔ me o, alo míaƒe susu anɔ wɔwɔm eveveve nenye be agbagba siwo dzem míele la dzea eŋu. Ðewohĩ míava nɔ susum gɔ̃ hã be míedze na teƒeɖoɖo aɖeke o. Gake mele be míaŋlɔ be gbeɖe o be, “Mawu nye gã wu míaƒe dziwo, eye wònya nuwo katã.” (Xlẽ 1 Yohanes 3:19, 20.) Eɖoa eteƒe na mí ɖe nu sia nu si xɔse kple lɔlɔ̃ ʋã mí míewɔ le subɔsubɔdɔ kɔkɔea me ta, ne míawo ŋutɔwo míesusui be meɖi naneke o gɔ̃ hã.—Marko 12:41-44.\n17. Yayra siwo kpɔm míele fifia dometɔ aɖewo ɖe?\n17 Le Satana ƒe nuɖoanyi vɔ̃ɖi sia ƒe ŋkeke mamlɛawo me gɔ̃ hã la, Yehowa le eƒe amewo yram. Ekpɔa egbɔ be sidzedze geɖe sua mía si eye míaƒe ŋutifafa gbaa go le xexea me godoo ƒe nɔviwo ƒe habɔbɔ si me míele la me. (Yes. 54:13) Abe ale si Yesu do ŋugbee ene la, Yehowa le eteƒe ɖom na mí fifia esi wòna míele ƒome gã aɖe si me tɔwo lɔ̃ wo nɔewo eye wotso dukɔ vovovowo me la me. (Marko 10:29, 30) Gawu la, Mawu tsɔa ŋutifafa, dzidzeme kple dzidzɔ manyagblɔ ɖoa eteƒe na ame siwo dinɛ vevie.—Flp. 4:4-7.\n18, 19. Aleke Yehowa subɔlawo sena le wo ɖokui me tso ale si wòɖoa eteƒe na woe ŋu?\n18 Yehowa subɔla siwo le xexea me godoo ate ŋu aɖi ɖase tso yayra nyui geɖe siwo kpɔm wole tso egbɔ la ŋu. Le kpɔɖeŋu me, Bianca si tso Germany gblɔ be: “Nyemate ŋu ada akpe na Yehowa wòade edeƒe ɖe ale si wòli kplim gbe sia gbe hekpena ɖe ŋunye mekpɔa nye kuxiwo gbɔ la ta o. Nuwo tɔ agu le xexea me eye xaxawo bɔ. Gake ne mele dɔ wɔm aduadu kple Yehowa la, mekpɔnɛ be mele dedie le eƒe asi me. Ɣesiaɣi si metsɔ nanewo sa vɔ nɛ la, eɖoa eteƒe nam zi gbɔ zi alafa.”\n19 Alo bu nɔvinyɔnu Paula si xɔ ƒe 70 eye wòle Canada ŋu kpɔ. Dzimeƒudɔ sesẽ aɖe le eŋu, ke hã egblɔ be: “Togbɔ be azɔli boo mele ŋunye o hã la, esia mexea mɔ ɖe nye subɔsubɔdɔa wɔwɔ nu o. Mekpɔa gome le ɖaseɖiɖidɔa ƒe akpa vovovowo abe telefon dzi ɖaseɖiɖi kple vomeɖaseɖiɖi ene me. Nu si mewɔna tsɔ dea dzi ƒo na ɖokuinye ye nye be meŋlɔa mawunyakpukpuiwo kple míaƒe agbalẽwo me nya aɖewo ɖe agbalẽvi aɖe me henɔa eme tom edziedzi. Meɖo ŋkɔ na agbalẽvia be ‘Nye Ŋusẽtsoƒe Gbalẽvi.’ Ne míaƒe susu le Yehowa ƒe ŋugbedodowo ŋu la, dzi meɖena le mía ƒo keŋkeŋ o. Aleke kee míaƒe nɔnɔmea ɖale o, Yehowa akpe ɖe mía ŋu ɣesiaɣi.” Ðewohĩ nɔnɔme si me nèle la to vovo na Bianca kple Paula tɔ. Ke hã, àte ŋu abu mɔ vovovo siwo nu Yehowa ɖo eteƒe na wò ŋutɔ kple wò ame nyanyɛwo ŋu. Aleke gbegbe wònyo ye nye esi be nàde ŋugble le ale si Yehowa le eteƒe ɖom na wò fifia kple ale si wòava ɖo eteƒe na wò le etsɔme ŋu!\n20. Nu kae míate ŋu akpɔ mɔ na ne míeyi edzi subɔ Yehowa tso dzi blibo me?\n20 Mègaŋlɔ be gbeɖe o be “teƒeɖoɖo gã li” na wò ɖe gbe siwo nèdona ɖa na Mawu vevie tso dzi me la ta. Àte ŋu aka ɖe edzi be ‘ne èwɔ Mawu ƒe lɔlɔ̃nu vɔ la, wò asi asu ŋugbedodo la dzi.’ (Heb. 10:35, 36) Eya ta mina míayi edzi anɔ ŋusẽ dom míaƒe xɔse ahawɔ nu si míate ŋui tso dzi blibo me abe Yehowae míele ewɔm na ene. Míeka ɖe edzi be ne míewɔ esia la, míaxɔ fetu dedie tso Yehowa gbɔ.—Xlẽ Kolosetɔwo 3:23, 24.\nAudio Nu siwo woate ŋu aƒo ase ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA December 2016